Ulser Perut: Punca, Simptom dan Rawatan

Apakah punca kepada masalah ulser perut? Artikel ini akan membincangkan punca, simptom dan rawatan kepada masalah ulser dalam perut.

Ulser perut atau ulser gastrik ialah luka yang berlaku di lapisan perut dan menyebabkan kesakitan. Ulser juga boleh berlaku di bahagian usus kecil yang dikenali sebagai ulser duodenum. Kedua-dua jenis ulser ini disebut sebagai ulser peptik.

Secara fisiologi, perut mempunyai beberapa lapisan seperti mucosa, submucosa, muscularis dan serosa. Salah satunya merupakan lapisan yang bertanggungjawab untuk mengeluarkan cecair mukus sebagai pelindung daripada asid perut. Bagi ulser perut, ia berlaku apabila pengeluaran mukus ini menjadi berkurangan. Dalam jangka masa yang lama, kekurangan cecair mukus ini boleh menyebabkan hakisan di lapisan perut. Ini akan menyebabkan asid pencernaan tersebut menghakis lapisan perut hingga menjadi nipis dan terbentuknya luka.

Ulser perut dapat disembuhkan dengan mudah, tetapi boleh menjadi teruk tanpa rawatan yang betul. Artikel pada kali ini akan memberi fokus kepada punca, simptom dan rawatan bagi ulser perut dengan lebih mendalam.

Pengeluaran asid perut iaitu asid hidroklorik boleh menghakis dinding perut. Oleh itu, anatomi perut manusia mempunyai lapisan yang mengeluarkan cecair mukus bagi melindung dinding perut daripada terus terhakis. Ulser perut berlaku apabila penghasilan cecair mukosa ini berkurangan dan menyebabkan berlakunya penipisan lapisan perut. Pengeluaran asid perut secara berlebihan boleh terjadi disebabkan oleh:

Jangkitan bakteria Helicobacter pylori (H. Pylori)Pengambilan ubat anti-radang bukan steroid (NSAIDS) seperti ibuprofen atau aspirinSindrom Zollinger-Ellison (penyakit di mana tumor menyebabkan perut menghasilkan terlalu banyak asid hingga mengakibatkan ulser peptik)GenetikMerokokTekananMakanan pedas kerana  ia boleh memburukkan lagi luka yang sedia ada di bahagian dalam perut

Simptom dan tanda ulser perut bergantung kepada tahap keparahan luka di perut. Simptomnya termasuklah:

KetidakhadamanRasa terbakar atau pedih ulu hatiSakit perut menjadi lebih teruk semasa perut kosong atau selepas makanTidak mahu makan kerana sakitKurang berat badanLoyaMuntahKembung perutPerut Berangin

Ulser perut yang teruk boleh menyebabkan berlakunya pendarahan. Antara simptom pendarahan ialah:

Muntah darah, seakan-akan kelihatan seperti warna kopiNajis berwarna hitamSimptom anemia (kekurangan sel darah merah) seperti keletihan,sukar bernafas dan kulit pucat

Pesakit perlu mendapatkan rawatan di hospital dengan segera kerana pendarahan yang banyak boleh mengancam nyawa.

Selain itu, ulser perut yang parah boleh mengakibatkan lapisan dinding perut yang menipis itu menjadi berlubang (perforation). Keadaan ini meningkatkan risiko pesakit untuk terkena jangkitan kuman daripada bahagian perut yang lain serta menyebabkan radang pada bahagian perut yang dikenali sebagai peritoneum (peritonitis). Antara simptom radang peritoneum ialah:

Sakit di keseluruhan bahagian perutPerut mengerasDemam

Ia memerlukan rawatan yang segera kerana pesakit mungkin mengalami simptom kejutan (shock) seperti

Nafas yang cetek dan cepatKesukaran bernafasKeresahanDegupan jantung yang lajuKekeliruanTidak sedarkan diriHaus atau mulut keringJumlah pembuangan air kencing yang sangat sedikit atau tiada

Penyakit Lain yang Berkaitan

Simptom-simptom ulser perut tidaklah terlalu spesifik dan boleh juga berlaku dalam beberapa jenis penyakit lain seperti:

Refluks asid (GERD)Keradangan pada Saluran Hempedu (Acute Cholangitis)(Keradangan Pundi Hempedu (Acute Cholecystitis) ()Radang perut atau gastrik (Gastritis)Keradangan di ahagian usus besar (Diverticulitis)Batu HempeduRadang saluran Esofagus (Oesophagitis)Radang Usus (Inflammatory Bowel Syndrome)

Antara penyakit lain yang mempunyai simptom muntah darah atau najis berwarna hitam pula termasuklah:

Radang duodenumRadang esofagusMallory-Weis Tear (koyak di bahagian bawah esofagus)Saluran darah yang bengkak antara bahagian perut dan esofagus (Gastro-esophageal varices)Kanser perut

Walaupun komplikasi ulser perut jarang berlaku, tetapi jika tidak dirawat, ia boleh menjadi sangat serius dan berpotensi untuk mengancam nyawa pesakit. Antara komplikasinya termasuklah:

Pendarahan boleh berlaku secara perlahan dan menyebabkan simptom anemia. Namun, kehilangan darah yang teruk akan menyebabkan pesakit perlu dimasukkan ke hospital bagi tujuan transfusi darah.

2. Lapisan dinding perut berlubang (perforation)

Asid hidroklorik boleh menyebabkan penipisan lapisan dinding perut hingga membentuk sebuah lubang. Ia meningkatkan risiko jangkitan kuman yang serius, terutamanya di bahagian rongga perut.

Ulser boleh menyekat pergerakan makanan melalui sistem pencernaan. Ini membuatkan pesakit mudah berasa kenyang dan mempunyai penurunan berat badan yang banyak.

Kajian menunjukkan bahawa individu yang dijangkiti H. pylori mempunyai risiko peningkatan kanser perut.

Sebelum melakukan sebarang ujian, doktor akan mengambil sejarah kesihatan pesakit terlebih dahulu, terutamanya sejarah penggunaan ubat-ubatan yang boleh menyebabkan ulser. Kemudian, doktor akan melakukan pemeriksaan fizikal iaitu disebut sebagai per rectal examination di mana doktor akan memasukkan jari ke dalam dubur pesakit dengan perlahan-lahan bagi memeriksa warna najis  pesakit.

Ujian seterusnya yang mungkin dilakukan ialah:

Bertujuan untuk melihat paras hemoglobin yang mungkin berkurangan sekiranya berlaku pendarahan dan sel darah putih yang mungkin tinggi jika mempunyai jangkitan kuman.

Pesakit akan diberi minum cecair urea. H. pylori akan merembeskan enzim urease yang bertindak menukarkan urea kepada gas ammonia. Sekiranya pesakit mempunyai jangkitan H. pylori, ujian pernafasan akan menunjukkan peningkatan kandungan gas ammonia semasa pesakit menghembuskan nafas.

Ujian makmal ini disebut sebagai Stool Antigen Test. Ia bertujuan untuk mencari protein asing (antigen) yang berkait dengan jangkitan H. pylori pada najis pesakit.

Ujian ini menggunakan kontras dan sinar X-Ray bagi tujuan melihat keadaan saluran perut sama ada terdapat halangan atau penyempitan saluran.

Endoskopi ialah prosedur yang menggunakan tiub fleksibel bersama kamera di hujungnya untuk dimasukkan ke bahagian kerongkong hingga ke duodenum.

Instrumen ini membolehkan doktor melihat sebarang struktur tidak normal pada saluran pencernaan serta mengambil sampel tisu (biopsi) untuk dihantar dan dianalisis di makmal.

Rawatan bergantung kepada penyebab ulser perut. Sebilangan besar ulser boleh dirawat menggunakan ubat-ubatan (terapi 3 serangkai) tetapi dalam kes yang jarang berlaku, pembedahan mungkin diperlukan.

1. Terapi 3 serangkai

Jangkitan H. pylori biasanya diubati menggunakan 2 ubat antibiotik dan 1 ubat yang mengurangkan pengeluaran asid perut. Mereka ialah :

Antibiotik (Amoxicillin)Antibiotik Clarithromycin atau MetronidazoleProton pump inhibitor (Omeprazole)

Antasid bertindak dengan meneutralkan asid perut. Ini membantu menghilangkan rasa sakit dan ketidakhadaman perut.

Ulser dalam perut juga boleh menyebabkan pendarahan berlaku. Jika terlalu banyak pendarahan tahap hemoglobin menjadi rendah dan transfusi darah perlu dilakukan agar sel darah merah tidak terlalu rendah

Dalam kes yang sangat jarang berlaku, ulser perut yang rumit mungkin sukar untuk sembuh dan memerlukan pembedahan. Antara pembedahan yang dilakukan ialah:

penyingkiran keseluruhan ulsermengambil tisu dari bahagian usus yang lain dan menampalnya di bahagian ulsermengikat arteri yang berdarahmemotong bekalan saraf ke perut untuk mengurangkan pengeluaran asid perut

5. Berhenti mengambil ubat tahan sakit seperti NSAIDs

Jika anda perlu mengambil ubat tahan sakit bagi tujuan tertentu, elok lah sekiranya anda berjumpa dan mendapat pandangan doktor terlebih dahulu kerana pengambilan ubat ini akan meningkatkan pengeluaran asid perut.

Beberapa tips pencegahan ulser perut yang boleh anda lakukan ialah:

Berbincang dengan doktor mengenai alternatif ubat NSAIDs (seperti acetaminophen) untuk melegakan kesakitanBincangkan langkah perlindungan dengan doktor sekiranya anda tidak dapat berhenti mengambil NSAID.Pilihlah dos NSAID berkesan paling rendah dan ambil bersama makanan.Berhenti merokokKurangkan minuman beralkohol

Johnson, S. (2018, December 04). Stomach ulcers and what you can do about them. Retrieved February 05, 2021, from HealthlinePeptic ulcer. (2020, August 06). Retrieved February 05, 2021, from MayoclinicPeptic ulcer disease prevention. (n.d.). Retrieved February 05, 2021, from Cleveland ClinicWhat are the differential diagnoses for peptic ulcer disease? (2020, March 26). Retrieved February 05, 2021, from MedscapeStomach ulcers: Causes, symptoms, and treatment. (n.d.). Retrieved February 05, 2021, from Medical News TodayShamsul Anuar, Dr. (2017, April 18). Ulser peptik. Retrieved February 07, 2021, from MyHealth Portal


Kerbau: Spesies, Ciri-ciri, Penternakan dan Ekonomi

Apakah spesies dan jenis kerbau yang ada? Artikel ini akan membincangkan berkenaan spesies kerbau, ciri-ciri mereka, penternakan dan juga kesan pada ekonomi.

Kerbau adalah sumber haiwan yang amat penting kerana ia membekalkan draf kuasa haiwan, daging dan susu sekurang-kurangnya di 67 buah negara. Haiwan ini menyerupai lembu namun ia lebih kuat dan besar. Populasi haiwan ini telah mencecah kira-kira 207 juta dan sebanyak 97% berada di negara-negara Asia.

Terdapat dua jenis kerbau di dunia iaitu

Asian Water buffalo (Bubalus bubalis) dan African buffalo (Syncherus caffer).

Asian Water buffalo diternak untuk tujuan draf kuasa haiwan, susu dan daging. Populasi Asian Water buffalo berada di kawasan Asia. Asian Water buffalo terbahagi kepada dua jenis subspesies iaitu River buffalo dan Swamp buffalo. Populasi African buffalo terletak di kawasan Afrika. African buffalo mempunyai dua jenis subspecies iaitu Cape buffalo (Syncerus caffer caffer) dan Forest buffalo (Syncerus caffer nanus).

Asian Water buffalo mempunyai jangka hayat di antara 15 hingga 25 tahun dan jangka hayatnya dijangka meningkat sekiranya ia dibela oleh penternak. Ia memiliki tanduk yang terpanjang di dunia. Ia mudah terjejas sekiranya cuaca terlalu panas ekoran jumlah kelenjar peluh yang rendah.

River buffalo biasanya didapati di negara Asia Barat; India, Pakistan, Iran, Iraq, Nepal, Sri Lanka dan Bangladesh. Ia mempunyai badan yang berwarna hitam dan memiliki tanduk berbentuk melengkung. Ia gemar berkubang di aliran air deras yang bersih seperti sungai. Haiwan yang jantan dewasa mempunyai berat di antara 450 dan 1000kg.

Swamp buffalo terletak di di negara Asia Timur; Burma, China, Indonesia, Malaysia, Philippines, Thailand and Vietnam. Ia memiliki badan berwarna kelabu gelap serta berjalur putih dan memiliki tanduk yang lurus dan panjang. Ia suka berkubang di kawasan paya. Kerbau jantan dewasa mempunyai berat di antara 325 dan 450 kg.

Kerbau adalah sejenis herbivor. Makanan utamanya adalah rumput, namun jika tiada, ia boleh memakan herba, buah, kulit kayu, tanaman dan pokok-pokok renek. Pilihan makanan kerbau adalah lebih meluas berbanding lembu. Pilihan makanannya disesuaikan mengikut perubahan musim. Apabila musim hujan, ia akan mencari rumput akuatik dan tumbuhan tanah mendap. Apabila musim kering, ia akan memakan pelbagai jenis tumbuhan seperti daun, herba dan rumput. Ia mampu memakan sebanyak 6 hingga 30kg bahan kering sehari. Biasanya ia meragut pada waktu pagi dan petang.

Sama seperti lembu, kerbau juga memiliki empat bahagian perut. Ia mengunyah sebahagian makanannya dan kemudian akan memuntahkan balik makanan itu dan seterusnya memakan makanan itu buat kali kedua dan mencernakannya untuk mendapatkan nutrien.

Kerbau banyak meluangkan masanya dengan berkubang di dalam air dan paya sama ada di waktu siang hari atau malam. Kakinya yang lebar membolehkannya bergerak dan tidak tenggelam terlalu dalam di kawasan berlumpur. Badannya yang gelap serta kurang berpeluh menyebabkan kerbau sukar untuk menyejukkan dirinya dengan cepat apabila suhu persekitaran tinggi.

Oleh itu, tabiat berkubang ini membantu haiwan ini untuk menyejukkan dirinya ketika cuaca sangat panas dan seterusnya membantu mengekalkan suhu badannya. Selain itu, berkubang di dalam lumpur mewujudkan satu lapisan tebal di permukaan kulit badan kerbau dan lapisan ini melindungi haiwan ini dari digigit oleh serangga. Sekiranya tiada tempat untuk berkubang, mereka akan mencari tempat berteduh dan mengurangkan aktiviti meragut di siang hari seperti mana yang dilakukan oleh lembu.

Kerbau membentuk kumpulan mengikut jantina di mana jantan dan betina hidup secara berasingan. Namun apabila menghampiri musim mengawan, si jantan dan betina akan saling berinteraksi. Sistem mengawan haiwan ini adalah berbentuk poligami yang bermaksud kerbau jantan mengawan dengan lebih dari satu ekor kerbau betina ketika musim mengawan.

Jantan hanya melakukan proses mengawan dan tidak memainkan peranan dalam menjaga anaknya. Kaedah poligami itu dilakukan untuk tujuan kemandirian dan kelangsungan populasi haiwan ini. Tempoh kehamilan haiwan ini adalah agak lama iaitu 300 hingga 340 hari dan secara umunya, kerbau betina melahirkan seekor anak dalam jangka masa dua tahun.

Anak kerbau yang dilahirkan mempunyai berat di antara 35 hingga 40kg dan berwarna merah hingga kuning coklat. Anak kerbau dijaga sehingga mencapai usia 6 hingga 9 bulan.

Penternakan haiwan ini dijalankan di 34 buah negara di seluruh dunia. Bilangan kerbau dilihat meningkat saban tahun. Negara India adalah penyumbang yang terbesar dalam aktiviti penternakan kerbau dan diikuti oleh Pakistan dan China. Penternakan haiwan ini memberi banyak manfaat kepada masyarakat setempat. Kerbau dikerah untuk tujuan pengangkutan dan aktiviti membajak. Haiwan ini juga diternak bagi mendapatkan dagingnya dan susu. Susu kerbau ini sama ada diminum secara langsung atau diproses untuk menghasilkan produk makanan seperti susu pekat, keju dan mentega.

Aktiviti penternakan haiwan ini adalah suatu perniagaan yang menguntungkan. Hal ini kerana pembiakan kerbau menghasilkan produktiviti yang tinggi dengan penggunaan kos yang rendah. Namun begitu, penyediaan tempat berkubang yang selesa serta pemeriksaan kesihatan berkala perlu dititik beratkan dalam soal penternakan kerbau. Ketiadaan tempat berkubang akan memberikan tekanan kepada kerbau kerana kesukaran mengeluarkan haba dari badan dan seterusnya menjejaskan pengeluaran susu. Untuk makluman, kerbau terdedah kepada penyakit-penyakit seperti penyakit kuku dan mulut, leptospirosis dan brucellosis.

Penternakan kerbau memberi sumbangan yang penting kepada pembangunan ekonomi negara, mata pencarian golongan luar bandar, pengurangan kadar kemiskinan dan memenuhi permintaan protein haiwan yang semakin meningkat.

Di peringkat global, pengeluaran daging kerbau didapati meningkat dari tahun 1961 sehingga tahun 2018. United States adalah negara pengeluar daging kerbau yang terbesar di dunia. Daging haiwan ini mempunyai kandungan lemak, kolesterol dan kalori yang lebih rendah daripada daging lembu. Selain daging, haiwan ini juga menghasilkan susu yang berkualiti.

India dan Pakistan muncul sebagai negara pengeluar susu kerbau yang terbesar. Susu kerbau memberi manfaat kepada masyarakat kerana ia terdiri daripada kandungan kolesterol, sodium dan potassium yang rendah dan kaya dengan kalsium, fosforus dan vitamin. Sehubungan itu, program-program pembiakan kerbau termasuk artificial insemination dan genomic selection bakal dipertingkatkan untuk menghasilkan genetik atau baka kerbau yang lebih berkualiti.

Artikel berkaitan: Lembu. Spesies, ciri-ciri dan Penternakan

Bubalus bubali (Asian water buffalo). Retrieved from CABI. Buffaloes. Retireved from Science Direct. Gateway to dairy production and products. Retrieved from Food and Agriculture Organization of the United Nations. Husbandry guiedlines for Water Buffalo. Retrieved from Australasian Society of Zoo Keeping.  Iannuzzi, L. (2007). The water buffalo: evolutionary, clinical and molecular cytogenetics. Italian Journal of Animal Science, 6(sup2), 227-236.Işik, M., & Gül, M. (2016). Economic and social structures of water buffalo farming in Muş province of Turkey. Revista Brasileira de Zootecnia, 45(7), 400-408.Naveena, B. M., & Kiran, M. (2014). Buffalo meat quality, composition, and processing characteristics: Contribution to the global economy and nutritional security. Animal frontiers, 4(4), 18-24.Richie, H. & Roser, M. (2017). Meat and Dairy Production. Retrieved from Our World in Data. Water buffalos: Characteristics, behavior and human uses. Retrieved from Fact and Details. Welcome to Buffalopedia. Retrieved from Buffalopedia. Zhang, Y., Colli, L., & Barker, J. S. F. (2020). Asian water buffalo: domestication, history and genetics. Animal genetics, 51(2), 177-191.


Pokok Balak: Spesies, Kegunaan & Kesan Pembalakan

Apakah spesies dan jenis pokok balak? Artikel ini akan membincangkan spesies dan jenis pokok balak, kegunaannya, kesan pada ekonomi dan juga kesan pembalakan itu sendiri.

Di Semenanjung Malaysia, famili Dipterocarpaceae terdiri daripada 157 species. Pokok balak merupakan sumber kayu terpenting dalam perhutanan Malaysia. Negara Malaysia juga terletak di kawasan tropika dan pertumbuhan pokok balak adalah secara tahunan iaitu 365 hari dalam setahun. Ini membolehkan pokok untuk tumbuh tanpa gangguan bermusim. Malaysia menjadi perumah kepada 2,650 spesies pokok balak dan kebanyakkannya adalah untuk komersial. Tahukah anda bahawa pokok balak merupakan khazanah negara yang berkualiti tinggi dan mempunyai nilai jutaan ringgit? Jom kita mendalami tentang pokok balak dengan lebih mendalam.

Spesies dan jenis pokok balak

Mungkin rata-rata rakyat Malaysia tidak tahu terdapat banyak spesies dan jenis pokok balak. Diterocarpaceae sering dikaitkan dengan kumpulan pokok-pokok balak komersial seperti balau, chengal, kapur, keruing, meranti, merawan, resak, mersawa dan seraya.

Pokok balak mempunyai kayu yang bermutu tinggi serta ketahanan dari serangan kulat, cacing dan kesan atmosfera untuk jangka waktu yang lama. Kayu jenis ini juga mampu menahan beban struktur yang berat dan rintang terhadap getaran. Di samping itu, ia tidak boleh membengkok atau tidak mudah dibelah. Kayu balak mempunyai kadar pertumbuhan yang agak perlahan berbanding kayu jenis lain yang menjadikan ia sangat berkualiti dan mahal.

Kayu balak dijadikan produk melalui proses minima seperti kayu arang, kayu api, reja kayu, kayu cerucuk, kayu pulpa dan sebagainya. Pada masa ini, hasil kayu negara dieksport ke lebih 162 buah negara dimana AS, UK dan Jepun sebagai negara pengimport utama.

Malaysia merupakan salah satu daripada pengeluar kayu tropika utama di dunia dan menyumbang kepada ekonomi negara melalui pengaliran masuk mata wang asing. Aktiviti pembalakan juga merupakan sumber utama bagi negara-negara membangun.

1. Sebagai Sumber Bahan Bakar

Kayu balak merupakan sumber bahan bakar yang utama kerana dapat digunakan untuk memanaskan rumah, menyediakan tenaga untuk memasak, memanaskan air dan lain-lain. Ia juga dapat menghasilkan wap dan menggerakkan generator bagi menghasilkan tenaga elektrik.

Kayu balak mempunyai permintaan global yang sangat tinggi dengan sebahagian besar disumbangkan oleh jualan perabot kayu. Sektor perabot menjadi industri yang sangat bernilai dan tergolong dalam kalangan 10 pengeluar utama dunia.

Kayu balak sangat bernilai kerana kepadatan kayunya yang tinggi dan keindahan corak kayu semula jadi yang menjadikannya pilihan utama untuk membuat perabot dan kabinet. Walaupun pertumbuhan pokok balak agak perlahan, namun kualiti kayu ini tahan lama dan menyebabkan ia lebih mahal daripada kayu jenis lain.

Pelbagai produk kertas dihasilkan daripada kayu. Buku, majalah, surat khabar, bahan bercetak lain seperti brosur, bahan pemasaran, kertas salinan, kertas sampul surat, kertas kraft dan kertas pembungkusan semuanya berasal dari kayu.

Penggunaan yang meluas dalam pembinaan rumah kayu kerana kayu jenis ini lebih besar dan berkualiti. Dalam beberapa aplikasi, kayu diukir dengan keadaan semula jadi termasuk kulit pohon untuk tujuan reka bentuk atau estetika. Selain itu, ia digunakan sebagai kayu landskap untuk mempertahankan dinding atau tujuan hiasan lain.

Aktiviti pembalakan di Malaysia ibarat cendawan tumbuh selepas hujan. Aktiviti pembalakan tidak terkawal dan pembalakan haram di Malaysia mengancam kemandirian dan kelestarian hutan di Malaysia. Bagi membendung aktiviti pembalakan secara haram, Akta Perhutanan Negara 1984, iaitu Akta 313 untuk memperkuatkan aspek penguatkuasaan dari segi denda dan hukuman telah dikuatkuasakan.

Hutan telah membantu negara mempelbagaikan sumber ekonomi, namun aktiviti pembalakan sering berlaku tanpa pengawalan yang ketat. Pembalakan yang berlebihan akan memberikan impak yang besar kepada alam sekitar dan manusia.

1. Memusnahkan habitat dan biodiversiti

Apabila hutan ditebang, pelbagai spesies flora dan fauna akan kehilangan habitat utama. Tumbuhan tidak dapat bermandiri sehingga mengalami kemusnahan. Haiwan yang bergantung sepenuhnya kepada tumbuhan akan kehilangan sumber makanan. Hal ini akan menjejaskan rantaian makanan, kitar tenaga komponen biotik dan abiotik serta keseimbangan ekologi. Contohnya kepupusan haiwan seperti gajah, harimau dan orang utan manakala kepupusan fauna seperti merbau.

2. Meningkatkan hakisan tanah

Hutan akan ditebang sehingga menyebabkan akar-akar pokok tidak dapat mencengkam tanah serta menyebabkan struktur tanah menjadi longgar. Apabila hujan, struktur tanah akan menjadi lembut dan licin lalu bergerak menuruni cerun bukit. Fenomena ini akan menyebabkan tanah runtuh berlaku sehingga merosakkan ekosistem hutan dan nyawa manusia seperti yang berlaku di Lojing, Gua Musang baru-baru ini.

Aktiviti penggondolan hutan yang berleluasa juga akan menyebabkan banjir. Isu banjir yang berlaku di Pahang baru-baru ini sangat memberikan impak besar kepada penduduk setempat. Kadar larian air permukaan akan membawa banyak kelodak dan lumpur ke dalam sungai. Hal ini telah menyebabkan sungai menjadi cetek. Apabila hujan lebat, sungai tidak mampu menampung air yang banyak lalu ia melimpah ke kawasan sekitar dan berlakunya banjir.

4. Mengubah cuaca atau pemanasan setempat

Pembalakan secara berleluasa akan memberi impak peningkatan suhu disebabkan ketiadaan pelindung bagi menghalang pancaran matahari dan lebihan gas karbon dioksida dalam atmosfera.

Penanaman semula pokok balak

Walaupun pembalakan antara industri yang mendatangkan pendapatan kepada negara namun jika dibiarkan berterusan tanpa langkah pemuliharaan, ia mampu mendatangkan bencana pada masa akan datang. Langkah strategik ini di ambil dengan menjalankan aktiviti tanam semula kawasan pembalakan bagi melestarikan alam semula jadi sebagai tatapan generasi akan datang.

Aktiviti semaian anak pokok balak dilakukan oleh Jabatan Perhutanan adalah antara langkah untuk memastikan spesies pokok berkualiti tinggi terus terpelihara dari semasa ke semasa. Usaha semaian anak pokok balak ini dilakukan bagi menjamin kesinambungan kelestarian alam untuk generasi akan datang.

Kesan pembalakan. Retrieved from Alam Sekitar Fizikal dan Manusia.Malaysian wood properties. Retrieved from timber.lk.Mohd Rafi, M. 2020. Aktiviti pembalakan haram secara skala besar terbongkar. Retrieved from Harian Metro website.Muhammad Ashraf, F. 2019. Elak nasib hutan Amazon berulang di Malaysia. Retrieved from Berita Harian website.Nazdy, H. 2018. Tanam semula lepas tebang. Retrieved from Harian Metro website.Ooi, T.C. 2018. Eksport kayu balak Malaysia cecah RM23B. Retrieved from Berita Harian website.Pembalakan. 2013. Retrieved from Wikipedia.Suryakanta. 2015. 10 Most important qualities of good timber. Retrieved from civilblog.org.Top 6 Properties of woof and timber used in construction. Retrieved from Civilseek.What is timber and what is it used for?. Retrieved from Thomas.


10 Khasiat Buah Pisang Terhadap Kesihatan

Apakah khasiat buah pisang kepada kesihatan? Artikel ini akan membincangkan khasiat buah pisang, kandungan nutrisi dan juga komponen yang sihat di dalam buah pisang.

Buah pisang adalah sejenis buah yang tidak asing lagi dalam kalangan masyarakat kita. Sebut sahaja nama buah ini, pasti dikenali oleh setiap peringkat umur dan masyarakat. Buah pisang berasal dari genus Musa dan keluarga Musaceae. Pisang mempunyai kulit yang berwarna hijau atau kuning bergantung kepada jenis dan tahap kematangan buah tersebut dan mempunyai isi yang berwarna putih kekuningan.

Umum mengetahui bahawa terdapat pelbagai jenis pisang yang boleh didapati di negara kita seperti pisang emas, tanduk, berangan, abu dan lain-lain. Buah ini sering digunakan dalam pembuatan makanan seperti kuih tradisional, kerepek dan juga turut digunakan dalam penghasilan jus. Artikel ini akan menjelaskan dengan lebih mendalam akan kebaikan buah pisang ini.

Kalori: 103kcalKarbohidrat: 23.6gSerat: 0.5gProtein: 1.3gLemak: 0.4g

Di atas menunjukkan kandungan makronutrisi dan tenaga yang terdapat pada setiap 100 g buah pisang. Setiap 100 g buah pisang mengandungi sebanyak 103 kcal tenaga. Bagi karbohidrat pula, terdapat sebanyak 23.6 g karbohidrat iaitu lebih kurang satu setengah tukaran karbohidrat (1 tukaran karbohidrat = 15 g karbohidrat). Ianya juga mengandungi 0.5 g serat, 1.3 g protein dan 0.4 g lemak.

Natrium: 29mgKalium: 241mgKalsium: 11mgZat besi: 0.6mgVitamin C: 17.3mg

Bagi kandungan mikronutrisi pula, setiap 100 g buah pisang mengandungi sebanyak 29 mg natrium, 241 mg kalium, 11 mg kalsium, 0.6 mg zat besi dan 17.3 mg vitamin C.

Komponen Berkhasiat Buah Pisang

Di dalam bidang perubatan, buah pisang terkenal dengan kandungan kalium nya yang tinggi. Kalium berfungsi untuk menyebabkan saluran darah mengembang dan ini memberi manfaat kepada pesakit darah tinggi (hipertensi).

Komponen fenolik boleh didapati pada tumbuh-tumbuhan dan buah-buahan dan terdiri daripada pelbagai jenis dan kebaikan untuk kesihatan. Antara komponen fenolik yang terdapat di dalam buah pisang adalah asid gallic, catechin, epicatechin tannins dan anthocyanins.

Buah pisang mempunyai kandungan karotenoid yang bersifat anti oksida. Karotenoid merupakan komponen yang terdapat di dalam tumbuhan dan komponen inilah yang memberikan warna kepada sesetengah buah-buahan dan sayur-sayuran. Karotenoid ini terkenal dengan kebaikannya untuk kesihatan mata.

10 Kebaikan Buah Pisang Terhadap Kesihatan

1. Menurunkan tekanan darah

Oleh kerana buah pisang mengandungi kandungan kalium yang tinggi, ianya mampu untuk menurunkan tekanan darah. Kalium merupakan mineral yang akan menyebabkan saluran darah untuk mengembang lalu menurunkan tekanan darah. Selain itu, kandungan natrium di dalam buah pisang juga sangat rendah dan sangat sesuai untuk diambil oleh pesakit hipertensi.

2. Mengatasi masalah sembelit

Tahukah anda bahawa buah pisang mampu untuk mencegah masalah sembelit ataupun kesukaran untuk membuang air besar. Hal ini kerana kandungan serat yang tidak terlarut yang terdapat di dalamnya seperti cellulose, hemicellulose dan alpha-glucans. Serat tidak terlarut adalah serat yang tidak akan tercerna oleh badan lalu akan menyumbang kepada penambahan isipadu najis lalu mencegah sembelit.

3. Memberi tenaga dengan segera

Buah pisang mengandungi jumlah tenaga dan karbohidrat yang tinggi. Karbohidrat merupakan makronutrisi yang berfungsi untuk membekalkan tenaga kepada tubuh badan. Pengambilannya sebelum bersenam mampu untuk membekalkan tenaga semasa aktiviti bersenam.

4. Memberikan rasa kenyang

Buah pisang yang kaya dengan kandungan serat mampu untuk memberikan rasa kenyang yang lebih lama. Hal ini kerana serat melambatkan proses pengosongan perut lalu membuatkan kita berasa kurang lapar. Pengambilannya sebelum memakan hidangan utama boleh mengurangkan pengambilan makanan.

5. Mencegah masalah kolesterol

Buah pisang mengandungi phytosterols, sejenis sterol yang terdapat pada tumbuhan. Sterol tumbuhan terbukti untuk mengurangkan paras kolesterol di dalam darah. Antara jenis phytosterols yang terdapat pada buah pisang ialah stigmasterol dan campesterol.

Kejadian cirit-birit sering terjadi keatas pesakit yang mengamalkan pemakanan melalui tiub makan (feeding tube). Di dalam satu kajian yang dijalankan ke atas pesakit kritikal yang menerima pemakanan melalui cara enteral dan mengalami cirit-birit, didapati bahawa pengambilan serbuk pisang kering (banana flakes) bersama rawatan perubatan mengurangkan kejadian cirit-birit di dalam kalangan pesakit tersebut.

7. Mencegah ulser di dalam perut

Buah pisang mengandungi komponen leucocyanidin di mana ianya mampu untuk mencegah ulser. Komponen ini meransang penghasilan mucus di dinding perut lalu menghalang hakisan di kawasan perut yang disebabkan oleh asid.

8. Meningkatkan sistem imuniti

Jika dilihat semula jadual mikronutrisi di atas, setiap 100 g pisang mengandungi lebih kurang 17 mg vitamin C. Ini merupakan satu jumlah yang tinggi dan mampu untuk memenuhi hampir 25% keperluan vitamin C seharian kita. Vitamin C merupakan salah satu komponen yang bersifat anti oksida dan mampu untuk meningkatkan sistem pertahanan badan.

Pernahkah anda dengar bahawa dengan memakan pisang boleh membuatkan kita gembira? Ya, benar kerana pisang mengandungi tryptophan. Badan akan menukarkan tryptophan kepada hormone serotonin. Serotonin bertindak untuk memperbaiki mood dan membuatkan kita merasa senang dan gembira.

Anemia adalah penyakit di mana badan tidak mempunyai sel darah merah yang cukup. Hal ini terjadi kerana kekurangan zat besi yang bertanggungjawab dalam penghasilan sel darah merah. Pesakit akan sering mengalami keletihan kerana kekurangan sel darah merah untuk mengangkut oksigen ke sel badan untuk penghasilan tenaga. Pisang merupakan buah yang terkenal dengan kandungan zat besinya yang terbukti mencegah anemia.

Kesimpulannya, terdapat pelbagai khasiat buah pisang terhadap kesihatan. Namun pengambilannya haruslah bersederhana terutamanya bagi penghidap kencing manis kerana kandungan karbohidratnya yang tinggi.

Diharapkan artikel khasiat pisang ini dapat memberikan sedikit sebanyak pengetahuan berkaitan kebaikan pisang kepada kesihatan

Khasiat Buah yang lain

Emery, E. A., Ahmad, S., Koethe, J. D., Skipper, A., Perlmutter, S., & Paskin, D. L. (1997). Banana flakes control diarrhea in enterally fed patients. Nutrition in clinical practice : official publication of the American Society for Parenteral and Enteral Nutrition, 12(2), 72–75.Jiwan S Sidhu, Tasleem A Zafar, Bioactive compounds in banana fruits and their health benefits, Food Quality and Safety, Volume 2, Issue 4, December 2018, Pages 183–188Kumar, K.S., Bhowmik, D., Duraivel, S., & Umadevi, M. (2012). Traditional and medicinal uses of banana. Journal of Pharmacognosy and Phytochemistry. 1. 51-63. Malaysian Food Composition Databasae (MyFCD). (n.d.).Singh, B., Singh, J. P., Kaur, A., & Singh, N. (2016). Bioactive compounds in banana and their associated health benefits – A review. Food chemistry, 206, 1–11.


Penciptaan Vaksin COVID-19 – Bahagian 2

Menurut ‘World Health Organization’ (WHO), terdapat sekurang-kurangnya sebanyak 52 vaksin dalam fasa klinikal. Berdasarkan artikel saintifik Nature pula, sehingga 3 September 2020, terdapat sekurang-kurangnya 320 vaksin sedang dibangunkan.

Jadi bagaimana vaksin ini bertindak dan apakah perbezaannya? Semua vaksin yang dicipta mempunyai matlamat yang sama iaitu membantu badan mengenali kuman COVID-19 dan melawan kuman ini dengan mengarahkan imun sistem menghasilkan antibodi, sel T limfosit atau kedua-duanya, apabila kita terdedah kepada virus COVID-19. Vaksin ini mestilah ‘selamat’ dan berkesan untuk melawan virus ini. Vaksin-vaksin ini memberi harapan kepada kita semua untuk melihat rantaian virus COVID-19 diputuskan dan menamatkan pandemik ini diseluruh dunia.

Mengapa dunia perlu pelbagai jenis vaksin COVID-19 untuk melawan pandemik ini?

Setiap vaksin COVID-19 yang dicipta dan dibangunkan mempunyai kelebihan dan cabaran yang berbeza.

1. Dunia memerlukan vaksin yang dapat digunakan untuk pelbagai individu dan etnik – barisan hadapan, yang tua, yang muda dan yang mempunyai penyakit tertentu. Pada ketika ini kita belum mempunyai data keberkesanan yang dihasilkan dari ujikaji klinikal fasa 3 yang menyeluruh merangkumi  semua julat umur, etnik yang pelbagai, individu yang mempunyai imun sistem berbeza dan dari negara berlainan.

Kita juga masih belum mengetahui berapa lama imuniti yang terhasil dari vaksin ini akan bertahan serta samada vaksin ini dapat memutuskan jangkitan penyakit COVID-19. Dunia juga memerlukan penghasilan vaksin berbilion-bilion untuk melindungi mereka yang berisiko.

Untuk mengawal pandemik ini, kita memerlukan penghasilan vaksin pada skala yang sangat besar dan dengan kepantasan yang sangat cepat yang tidak pernah dilakukan oleh mana-mana syarikat farmaseutikal sebelum ini. Jadi kita tidak boleh hanya bergantung kepada satu atau dua vaksin untk mengawal pandemik ini.

2. Vaksin yang dihasilkan mestilah boleh dihantar ke serata pelusuk dunia – dari penduduk yang berada dikota metropolitan UK sehinggalah ke kawasan pendalaman di Afrika dan Asia. Kita sedia maklum vaksin Pfizer-BioNTech memerlukan penyimpanan pada suhu -70°C dan Moderna pula memerlukan suhu 20°C untuk memastikan keberkesanan vaksin ini berada pada tahap optimum.

Jadi sudah pasti terdapat masalah pengangkutan dan penyimpanan untuk sesebuah negara pada masa yang serentak. Selain dari masalah pengangkutan dan penyimpanan, keperluan dua dos suntikan vaksin ini juga mungkin merupakan cabaran untuk sesetengah individu yang berada jauh dari pusat kesihatan sebagai contoh pelarian yang tinggal dikhemah-khemah pelarian atau kampung pendalaman.

Vaksin yang memerlukan suhu penyimpanan diantara 3-5°C dan vaksin yang mampu memberikan perlindungan optimum dan efikasi yang tinggi dengan satu dos merupakan vaksin yang sesuai dalam situasi ini. Oleh itu kita memerlukan pelbagai jenis vaksin COVID-19 supaya setiap golongan dari setiap negara dapat memperolehi vaksin ini untuk memutuskan rantaian pandemik ini.

Teknologi yang digunakan untuk mencipta vaksin COVID-19

Vaksin dapat dicipta dengan menggunakan teknologi yang berbeza. Vaksin COVID-19 terkini dan sedang digunakan dikebanyakkan negara menggunakan empat pendekatan berikut:

Viral vektorRNAKeseluruhan virus (‘whole’ virus)Subunit protien

Gambarajah diatas menunjukkan secara ringkas vaksin COVID-19 yang berfungsi untuk merangsangkan sistem imun badan kita terhadap virus SARS-CoV-2.

Penciptaan vaksin ini menggunakan virus yang tidak merbahaya untuk mengangkut bahan genetik virus yang menyebabkan penyakit merbahaya kepada manusia. Contoh vaksin yang berdasarkan viral vektor ialah vaksin rVSV-ZEBOV Ebola.  Virus yang bertindak sebagai viral vektor ini dijuruterakan untuk mengandungi bahan genetik virus COVID-19.

Bahan genetik virus COVID-19 ini dikenali sebagai mRNA. Molekul mRNA ini mengandungi maklumat pengekodan untuk protien S COVID-19. Kita boleh mengandaikan viral vektor ini sebagai kereta yang berfungsi untuk mengangkut mRNA yang mengekodkan antigen protien S COVID-19 ke dalam sel manusia.

Setelah virus tidak merbahaya ini menjangkiti sel manusia, mRNA yang diangkut ini akan dibebaskan ke dalam sel kita, dan penghasilan antigen protien S akan dihasilkan oleh sistem penjanaan protien di dalam sel. Protien S SARS-CoV-2 yang terjana ini kemudiannya akan dipindahkan dan disebarkan dipermukaan sel yang dijangkiti tadi.

Kehadiran protien S dalam tubuh akan memberi isyarat atau meransangkan imun sistem kita untuk mengaktifkan sel-sel imun seperti sel T limfosit and sel B limfosit. Antibodi kemudiannya dihasilkan oleh sel B limfosit ini. Tubuh kita telah diperdaya kerana menjangkakan vaksin ini adalah virus sebenar yang menyebabkan penyakit COVID-19.

Setelah proses pengaktifan imun sistem ini berakhir, tubuh kita akan menghasilkan sel-sel memori. Sel-sel memori ini mengandungi arahan bagaimana imun sistem dapat memusnahkan virus SARS-CoV-2 sekiranya kita terdedah kepada virus ini pada masa akan datang.

Walaupun viral vektor ini dapat menjangkiti sel manusia tetapi ia tidak akan menyebabkan kita mendapat penyakit yang dibawa oleh virus ini atau pun penyakit COVID-19. Viral vektor ini telah dijuruterakan supaya tidak merbahaya.

Molekul mRNA yang dibebaskan ke dalam sel manusia tidak dapat menyelit ke dalam DNA genom manusia seterusnya tidak dapat menyebabkan mutasi berlaku pada DNA genom kita. Kenapa tidak? Ini adalah kerana dalam sel manusia, DNA genom berada dalam satu ruang yang dikenali sebagai nukleus.  Ruang ini disekat oleh dinding yang menghalang mRNA dari memasuki petak ini. Molekul mRNA tidak dapat memasuki nukleus. DNA genom manusia ialah bahan genetik yang mengkodkan protien-protien yang diperlukan oleh badan manusia. Walau pun struktur molekul mRNA dan DNA sedikit berbeza, namun kedua-duanya adalah bahan genetik.

Oxford-AstraZeneca merupakan organisasi pertama dimana vaksin viral vektor COVID-19 telah dinilai dan diluluskan pengunaan secara kecemasan oleh WHO.  Pada ketika rencana ini ditulis, vaksin viral vektor dari CanSino Biologics (Ad5-nCoV vaksin), Institut Penyelidikan Gamaleya (Sputnik V vaksin) dan Janssen masih berada pada peringkat terakhir ujian klinikal.

Kesemua organisasi ini menggunakan adenovirus sebagai vektor pengangkut. Adenovirus ialah virus yang menyebabkan selsema biasa (common cold) tetapi telah dilemahkan dan tidak dapat menyebabkan penyakit kepada manusia.  Berdasarkan artikel Lancet bertarikh 18 November 2020, ujikaji klinikal fasa 2 yang dilakukan keatas 560 sukarelawan dewasa sihat (tidak mempunyai sakit ditahap yang teruk dan individu tersebut tidak mempunyai beberapa penyakit pada masa yang sama) menunjukkan penghasilan imun respon yang sangat baik terhadap vaksin Oxford-AstraZeneca ini.

Sukarelawan dewasa berumur 56-69 dan atas 70 tahun mempunyai imun respon yang sama dengan dewasa berumur 18-55 tahun. Orang dewasa berusia yang sihat juga didapati kurang mendapat kesan sampingan dan selalunya ringan. Dua minggu selepas dos suntikan kedua, ujian darah lebih dari 99% individu menunjukkan respon antibodi neutralisasi.

Respon ini didapati pada semua peringkat umur sukarelawan. Kehadiran respon T sel pada semua peringkat umur sukarelawan selepas dua minggu disuntik dengan dos pertama vaksin ini juga sangat memberansangkan.  Walau bagaimanapun menurut artikel BBC terkini buat masa ini negara German tidak akan mengesyorkan penggunaan vaksin ini terhadap individu yang melebih 65 tahun kerana data klinikal yang ada tidak cukup untuk meyakinkan mereka. Ini adalah kerana, menurut Astra Zeneca, hanya 10% sahaja sukarelawan yang berusia lebih 65 tahun terlibat dalam ujian klinikal fasa 2 ini. Keberkesanan vaksin (vaccine effectiveness) Oxford-Astra Zeneca ini ialah diantara 60-90%.

Rencana mengenai vaksin RNA, vaksin keseluruhan virus COVID-19 yang tidak aktif (‘inactivated whole’ virus) dan vaksin subunit protin akan dibincangkan dalam bahagian 3.

Perbandingan sebahagian daripada vaksin COVID-19 yang terkini.

Jadual dibawah menunjukkan sebahagian daripada vaksin COVID-19 yang telah digunakan dibeberapa buah negara. Pfizer-BioNTech dan Moderna telah melepasi ujian klinikal fasa 3 dan telah diluluskan untuk dipasarkan manakala Oxford Uni-AstraZeneca, Sinovac dan Gamelaya vaksin masih berada ditahap fasa klinikal 3 yang dilakukan secara besar-besaran dibeberapa negara diseluruh dunia. Tidak seperti vaksin-vaksin untuk penyakit yang lain, vaksin COVID-19 ini telah mendapat kelulusan kecemasan WHO setelah meneliti data ujian klinikal tahap 2/3.

* data awal dari ujian klinikal fasa 3

** data awal dari ujian klinikal fasa 2

Sumber syarikat farmaseutikal – WHO

Kita mungkin tertanya-tanya, bolehkah kita membandingkan vaksin-vaksin ini berdasarkan nilai efikasi/keberkesanan yang dijana dalam fasa ujian klinikal 2/3? Sebenarnya adalah agak sukar untuk membandingkan data-data awal ini. Ini adalah kerana ujian klinikal yang dilakukan adalah berbeza-beza dari satu negara ke satu negara – jumlah bilangan sukarelawan dan kriteria yang digunakan untuk menguji tahap perlindungan yang disuntik vaksin juga berbeza.

Seperti yang dilaporkan oleh wartawan kesihatan BBC bertarikh 13 Januari 2021, nilai efikasi dalam ujian klinikal diukur berdasarkan kepada berapa ramai sukarelawan mendapat jangkitan COVID-19 setelah mendapat suntikan dos kedua dibandingkan dengan berapa ramai dijangkiti setelah menerima suntikan ‘placebo’ atau ‘dummy injection’. Kebiasaanya kriteria jangkitan untuk sukarelawan yang positif COVID-19 ini ialah mereka mestilah menunjukkan simptom-simptom COVID-19 yang signifikan.

Tetapi kriteria yang diguna pakai di Brazil untuk efikasi dalam ujian klinikal tahap 3 bagi vaksin CoronaVac ialah sukarelawan yang positif COVID-19 yang tiada simptom juga diambil kira untuk pengiraan efikasi. Nilai efikasi vaksin CoronaVac hasil dari data awal ujian klinikal fasa 3 di Brazil ialah 50.4% setelah mengambil kira sukarelawan positif COVID-19 yang tidak bergejala. Oleh itu agak sukar untuk kita membandingkan nilai efikasi CoronaVac dengan vaksin Pfizer-BioNTech, Moderna atau AstraZeneca kerana setiap kriteria yang digunakan untuk mengira nilai efikasi adalah berbeza.

Data awal hasil kajian ujian klinikal fasa 3 untuk vaksin CoronaVac di negara Turki ialah 91.25%, United Arab Emirates (UAE) sebanyak 86% manakala Indonesia pula ialah 65.3%. Saintis hanya dapat melakukan perbandingan setelah data ujian klinikal fasa 3 yang lengkap diperolehi dan apabila semua syarikat farmaseutikal menerbitkan data mereka.

Selepas jangka masa tertentu, harapan kita ialah vaksin-vaksin ini dapat mengurangkan kes jangkitan COVID-19 diseluruh dunia dan sudah tentu akan ada vaksin yang menunjukkan prestasi lebih baik berbanding yang lain. Walau bagaimanapun, fokus yang utama ialah untuk memastkan seramai mungkin individu diseluruh dunia mendapat perlindungan daripada suntikan vaksin COVID-19.

Adakah Perlu Mengambil Vaksin walaupun telah dijangkiti COVID sebelum ini?

Mungkin ramai yang beranggapan sekiranya kita telah dijangkiti dengan vaksin COVID-19, kita tidak perlukan lagi suntikan vaksin ini kerana telah hadir antibodi neutralisasi dan sel-sel memori imun terhadap virus COVID-19 dalam badan kita. Sehingga rencana ini ditulis, belum ada lagi penerbitan ujikaji klinikal untuk menyokong kenyataan ini.

Penulis berpendapat adalah lebih baik sekiranya diberi peluang, individu yang telah dijangkiti dan sembuh patut juga mengambil suntikan vaksin COVID-19. Ini adalah kerana risiko untuk mendapat penyakit COVID-19 untuk kali ke dua tetap ada kerana setiap individu mempunyai tahap imuniti semulajadi yang berbeza.

Menurut Pusat Kawalan dan Pencegahan Penyakit USA (The Centers for Disease Control and Prevention, USA – CDC), adalah jarang untuk seseorang dijangkiti untuk kali kedua dan adalah tidak biasa untuk kita mendapat COVID-19 dalam masa 90 hari setelah mendapat jangkitan pertama. Buat masa ini, saintis belum mengetahui berapa lama imuniti yang terjana dari vaksinasi akan bertahan sehinggalah selepas satu tempoh masa tertentu apabila lebih banyak data vaksinasi diperolehi.

Imuniti semulajadi yang dihasilkan oleh badan kita dan imuniti yang diaruhkan oleh vaksin adalah dua aspek yang penting untuk melawan dan mencegah virus COVID-19. Penyelidik dan saintis diseluruh dunia masih berusaha untuk memahami ciri kedua-dua imuniti ini.

Pihak CDC USA juga menyarankan agar bekas pesakit COVID-19 yang telah sihat mengambil suntikan vaksin COVID-19. Jika anda telah dijangkiti oleh virus COVID-19 dan telah sihat tetapi ingin mengambil vaksin COVID-19, sila rujuk kepada doktor perubatan terlebih dahulu. Menurut CDC USA, jika anda telah dijangkiti dengan COVID-19 dan telah dirawat dengan terapi monoklonal antibodi atau plasma konvalesen (convalescent plasma), anda patut tunggu selama 90 hari sebelum menerima vaksin COVID-19.

Adakah kita masih perlu mengikuti norma baharu selepas divaksin?

Jawapannya ialah Ya, setelah disuntik dengan dos ke dua vaksin COVID-19, kita masih perlu mengikuti norma baru seperti memakai pelitup muka, basuh tangan dengan kerap dan jaga jarak. Ini adalah kerana masih belum ada ujikaji dan penerbitan yang menyarankan kita untuk tidak memakai pelitup muka.

Kesemua vaksin yang dicipta mempunyai keberkesanan diantara 50-95%, jadi kebarangkalian untuk kita memperolehi jangkitan COVID-19 setelah disuntik dengan dos kedua masih ada.

Sampai bila kita harus mengikuti norma baru ini setelah divaksin?

Sehingga ada penerbitan saintifik yang meyakinkan untuk menyarankan tidak memakai pelitup muka dan sehingga wabak COVID-19 ini menunjukkan pengurangan kes yang signifikan dalam komuniti kita dan juga di seluruh dunia.

Mungkin juga kita tidak perlu memakai pelitup muka lagi setelah negara serta seluruh dunia telah mencapai imuniti kelompok (rujuk rencana penulis – Imuniti kelompok). Penulis yakin kita semua berharap dengan izin Tuhan keadaan akan kembali normal selepas proses vaksinasi dan juga selepas kita berusaha menjaga SOP kendiri – pakai pelitup muka, jaga jarak dan kerap membasuh tangan. Hanya masa akan menentukan.

Evolution of the COVID-19 vaccine development and landscape. Nature.Frequently Asked Questions about COVID-19 Vaccination – CDCDifferent COVID-19 Vaccines -CDCThe different types of COVID-19 vaccines -WHOSafety and immunogenicity of ChAdOx1 nCoV-19 vaccine administered in a prime-boost regimen in young and old adults (COV002): a single-blind, randomised, controlled, phase 2/3 trial. The Lancet. Covid: What is the Oxford-AstraZeneca vaccine? – BBC Sinovac: Brazil results show Chinese vaccines 50.4% effective. – BBCCovid: What do we know about China’s coronavirus vaccines? – BBC


10 Makanan Bagi Mereka Yang Bina Badan

Apakah Makanan yang sesuai bagi mereka yang sedang bina badan? Membina badan bukanlah satu keputusan yang mudah malah memerlukan daya tahan fizikal yang tinggi dan aspek pemakanan yang tidak boleh diabaikan. Teruskan membaca artikel ini untuk mengetahui apakah makanan yang boleh membantu dalam proses bina badan.

Ikan mempunyai banyak nutrien baik yang boleh membantu dalam proses membina badan. Nutrien yang paling penting yang terdapat di dalam ikan ialah protein yang berkualiti tinggi. Protein yang didapati daripada sumber ikan biasanya rendah dengan lemak tepu dan kadar kolesterol. Lemak yang terdapat pada ikan sebenarnya mengandungi jumlah omega 3 dan disertai dengan vitamin D.

Oleh sebab itu, ikan yang mengandungi lapisan berlemak dikira sebagai ikan yang dianngap baik dan sihat untuk dimakan. Omega 3 yang terdapat pada ikan secara tidak langsung dapat membantu dalam penghasilan otot badan dengan lebih cepat. Oleh itu, makanlah ikan yang tinggi dengan khasiat omega 3 nya seperti ikan salmon, ikan sardin, ikan tuna atau ikan kembung. Dahulukan pemilihan ikan sebagai sumber protein utama untuk mendapatkan khasiat yang optimum.

Antara sumber protein yang lain selain ikan ialah ayam. Ayam juga mengandungi protein yang baik untuk dimakan bagi si pembina badan. Protein amat diperlukan bagi membina dan memperbaiki tisu badan ketika proses membina otot. Selain daripada protein, ayam juga mengandungi selenium yang dipercayai dapat menjaga fungsi imunisasi badan dan mengelakkan si pembina badan mudah jatuh sakit.

Ayam yang kaya dengan pelbagai vitamin baik dimakan untuk memaksimakan penghasilan tenaga dan DNA badan. Kandungan vitamin B seperti niasin, vitamin B6 dan B12 amat baik dalam menjaga kesihatan mental dan mengekalkan daya kefokusan individu ketika membina badan. Ayam yang dimasak dengan cara yang betul, iaitu kurang minyak dan garam dapat memaksimumkan kebaikan memakan ayam secara optimum.

Daging merah sebenarnya sangat berkhasiat terutamanya jika berasal dari haiwan yang diberi makan dan dibesarkan secara semula jadi. Daging merah dapat membekalkan sumber protein, zat besi, B12, zink, kreatin dan pelbagai nutrien lain.

Kajian membuktikan bahawa kandungan protein yang tinggi di dalam daging merah dapat membantu meningkatkan rasa kenyang, meningkatkan penurunan berat badan dan membantu mengekalkan komposisi badan tanpa lemak.

Protein dari daging yang tinggi dengan pelbagai vitamin B juga dapat membantu dengan baik pertumbuhan otot-otot badan. Namun, pengambilan daging merah secara terlalu kerap dan dalam jumlah yang berlebihan adalah tidak digalakkan kerana daging merah juga mengandungi lemak tepu dan kolesterol bersamanya.

Telur merupakan salah satu sumber protein yang sangat baik. Telur yang besar mengandungi kira-kira 6-7 gram jumlah protein di dalamnya. Selain daripada itu, telur mengandungi semua jenis asid amino penting dalam nisbah yang seimbang, yang diperlukan oleh badan.

Bagi individu yang mempunyai hasrat untuk membina badan, telur merupakan makanan yang patut dipertimbangkan. Ada beberapa kajian telah membuktikan bahawa kandungan protein di dalam telur dapat mengurangkan berat badan dengan cara mengurangkan rasa lapar dan meningkatkan jisim otot.

Dalam salah satu kajian lain ada menyebutkan bahawa telur telah mendapat skor paling tinggi bagi indeks mengukur tahap kekenyangan. Hal ini seterusnya membantu dalam mengurangkan pengambilan kalori kemudiannya. Pengambilan telur selama beberapa kali dalam tempoh lapan minggu dapat membantu dalam penurunan berat badan yang ketara.

5. Susu Rendah Lemak

Susu adalah sumber vitamin dan mineral yang sangat baik tetapi kurang pengambilannya bagi orang dewasa. Susu dapat membekalkan kalium, vitamin B12, kalsium dan vitamin D yang membantu dalam mengisi kekurangan nutrisi-nutrisi penting di dalam badan.

Susu juga mengandungi vitamin A, magnesium, zink dan tiamin yang baik yang diperlukan oleh setiap orang, bukan sahaja bagi pembina badan. Sumber protein yang terdapat di dalam susu mempunyai beratus-ratus jenis asid lemak yang berbeza termasuklah asid lemak poli tak tepu omega 3.

Walaupun kandungan nutrisi setiap susu ialah berbeza bergantung kepada sumber susu dan pembuatannya, pilihlah susu yang rendah dengan lemak untuk membantu mengurangkan berat badan dan menambahkan otot. Susu yang mengandungi kalsium juga dapat membantu dalam mengurangkan risiko kekejangan otot selepas bersenam dan dapat menjaga kesihatan mental dengan membantu membuatkan minda berehat dengan lebih baik.

6. Tauhu atau Tempe

Tauhu atau tempe merupakan dua jenis produk yang berasal daripada kacang soya. Selain daripada jumlah protein yang mencukupi, pembina badan juga memerlukan bahan lain yang membantu mempercepatkan proses membuat otot.

Kajian menunjukkan bahawa jumlah isoflavon yang terdapat di dalam produk berasaskan kacang soya mempunyai sifat antioksidan yang tinggi. Ketika proses membina badan, sudah pastinya terdapat banyak radikal bebas dihasilkan sewaktu badan mengalami tekanan untuk menghasilkan otot.

Oleh yang demikian, dengan memakan produk kacang soya, tekanan oksidatif dapat dikurangkan. Akhirnya, jumlah otot yang dapat dihasilkan lebih banyak dan cepat jika dibandingkan dengan pengambilan makanan tanpa antioksidant yang mencukupi. Dalam satu kajian lain membuktikan bahawa tempe mengandungi jumlah antioksidant yang lebih tinggi berbanding tauhu.

Individu yang sedang membina badan digalakkan mengambil kekacang sebagai snek sihat diantara waktu makan. Terdapat kajian yang membuktikan bahawa pengambilan kacang setiap hari membantu dalam penurunan saiz pinggang kira-kira 2 inchi (5cm) jauh lebih banyak berbanding dengan individu yang mengambil minyak zaitun.

Selain dari itu, badam dan pistachio dapat mendorong penurunan berat badan daripada kenaikan berat badan secara konsisten. Kajian yang dijalankan terhadap wanita yang berlebihan berat badan membuktikan bahawa badam dapat membantu menghilangkan berat badan hampir tiga kali lebih banyak dan penurunan ukuran pinggang yang jauh lebih besar berbanding kumpulan kawalan. Individu yang membina badan juga perlu makan makanan yang bersifat anti radang untuk mempercepatkan pembinaan otot seperti yang terdapat di dalam kacang.

Oat merupakan makanan yang tinggi serat dan sangat popular dalam kalangan individu yang ingin menurunkan berat badan. Pengambilan oat juga amat baik untuk diambil bagi pembina badan. Oat mempunyai pelbagai jenis vitamin dan mineral.

Oat merupakan makanan tinggi antioksidan dan mengandungi polifenol yang disebut sebagai avenanthramides. Bahan yang terdapat dalam oat ini dapat meningkatkan pengeluaran nitrik oksida dan menurunkan tekanan darah.

Nitrik oksida dapat melancarkan peredaran darah yang lebih baik. Oat boleh dijadikan makanan penyeimbang dalam membina badan dengan pengambilan protein. Pengambilan oat dibuktikan dapat menurunkan jumlah kolesterol dalam badan dan menjadi sumber antioksidan terbaik bagi pembina badan. Akhir sekali, risiko anti radang dapat dikurangkan.

Pisang merupakan buah yang amat sesuai dimakan sebelum membina badan. Pisang kaya dengan mineral kalium. Kalium membantu mengekalkan tahap cecair di dalam badan terutamanya dalam proses membina badan.

Memakan pisang dapat membantu menyeimbangkan nutrient dan cecair di dalam badan. Makanan yang tinggi kalium juga dapat membantu otot berkontraksi ketika membina badan. Pisang juga merupakan makanan tinggi antioksidan yang mengandungi dopamine dan katekin yang sangat baik untuk mengurangkan radang ketika membina badan.

Selain daripada itu, pisang juga mengandungi vitamin B6 yang membantu menghasilkan sel darah merah, membekalkan tenaga dan menjadi salah satu bahan penggerak asid amino.

Pembina badan yang mengambil protein lebih banyak daripada individu biasa mempunyai risiko dihidrasi yang lebih tinggi. Oleh sebab itu, minumlah sekurang-kurangnya lapan gelas air kosong sehari untuk mengurangkan risiko. Air kosong yang mencukupi  juga dapat membantu melancarkan proses metabolism badan dan membakar lemak-lemak berlebihan di dalam badan.

Otot memerlukan keseimbangan tertentu agar dapat berfungsi pada tahap optimum dan menstabilkan kembali elektrolit yang diperlukan untuk membina badan. Sendi-sendi juga memerlukan cecair yang mencukupi untuk membantu meningkatkan daya tahan dan toleransi anda terhadap kesakitan ketika membina badan.

Banyak makanan dapat membantu untuk mendapatkan otot tanpa lemak. Antaranya termasuklah makanan tinggi protein dan membolehkan otot pulih setelah aktif. Walaubagaimana pun, pengambilan karbohidrat haruslah tidak diabaikan untuk memberikan tenaga dan bahan bakar bagi melakukan senaman.

Fokuslah untuk melakukan senaman dengan teratur dan makan mengikut saranan dengan konsep suku protein, suku karbohidrat dan separuh serat seperti saranan pinggan sihat Malaysia untuk mencapat matlamat membina badan. Tambahkan jumlah protein hanya sebanyak 1 bahagian bergantung kepada kekuatan senaman yang anda laksanakan agar tidak membahayakan buah pinggang.

Tips Pemakanan yang lain

Abazarfard, Z., Salehi, M., & Keshavarzi, S. (2014). The effect of almonds on anthropometric measurements and lipid profile in overweight and obese females in a weight reduction program: A randomized controlled clinical trial. Journal of research in medical sciences: the official journal of Isfahan University of Medical Sciences, 19(5), 457.Ahmad, A., Ramasamy, K., Majeed, A. B. A., & Mani, V. (2015). Enhancement of β-secretase inhibition and antioxidant activities of tempeh, a fermented soybean cake through enrichment of bioactive aglycones. Pharmaceutical biology, 53(5), 758-766.Altorf–van der Kuil, W., Engberink, M. F., Brink, E. J., van Baak, M. A., Bakker, S. J., Navis, G., … & Geleijnse, J. M. (2010). Dietary protein and blood pressure: a systematic review. PloS one, 5(8), e12102.Benbrook, C. M., Butler, G., Latif, M. A., Leifert, C., & Davis, D. R. (2013). Organic production enhances milk nutritional quality by shifting fatty acid composition: A United States–wide, 18-month study. PloS one, 8(12), e82429.Bosse, J. D., & Dixon, B. M. (2012). Dietary protein to maximize resistance training: a review and examination of protein spread and change theories. Journal of the International Society of Sports Nutrition, 9(1), 1-11.Cava, E., Yeat, N. C., & Mittendorfer, B. (2017). Preserving healthy muscle during weight loss. Advances in nutrition, 8(3), 511-519.Damasceno, N. R., Sala-Vila, A., Cofán, M., Pérez-Heras, A. M., Fitó, M., Ruiz-Gutiérrez, V., … & Ros, E. (2013). Mediterranean diet supplemented with nuts reduces waist circumference and shifts lipoprotein subfractions to a less atherogenic pattern in subjects at high cardiovascular risk. Atherosclerosis, 230(2), 347-353.Dharma, R., Suyatna, F. D., Mansyur, M., & Hidajat, A. (2013). Effect of soy isoflavone supplementation on vascular endothelial function and oxidative stress in postmenopausal women: a community randomized controlled trial. Asia Pacific journal of clinical nutrition, 22(3), 357.Dhillon, J., Tan, S. Y., & Mattes, R. D. (2016). Almond consumption during energy restriction lowers truncal fat and blood pressure in compliant overweight or obese adults. The Journal of nutrition, 146(12), 2513-2519.Florence, T. M. (1995). The role of free radicals in disease. Australian and New Zealand journal of ophthalmology, 23(1), 3-7.Holt, S. H., Brand Miller, J. C., Petocz, P., & Farmakalidis, E. (1995). A satiety index of common foods. European journal of clinical nutrition, 49(9), 675-690.Kanazawa, K., & Sakakibara, H. (2000). High content of dopamine, a strong antioxidant, in cavendish banana. Journal of agricultural and food chemistry, 48(3), 844-848.Kennedy, D. O. (2016). B vitamins and the brain: mechanisms, dose and efficacy—a review. Nutrients, 8(2), 68.Kerstetter, J. E., Kenny, A. M., & Insogna, K. L. (2011). Dietary protein and skeletal health: a review of recent human research. Current opinion in lipidology, 22(1), 16.Kusche, D., Kuhnt, K., Ruebesam, K., Rohrer, C., Nierop, A. F., Jahreis, G., & Baars, T. (2015). Fatty acid profiles and antioxidants of organic and conventional milk from low‐and high‐input systems during outdoor period. Journal of the Science of Food and Agriculture, 95(3), 529-539.Leidy, H. J., Clifton, P. M., Astrup, A., Wycherley, T. P., Westerterp-Plantenga, M. S., Luscombe-Marsh, N. D., … & Mattes, R. D. (2015). The role of protein in weight loss and maintenance. The American journal of clinical nutrition, 101(6), 1320S-1329S.Lindmark Månsson, H. (2008). Fatty acids in bovine milk fat. Food & nutrition research, 52(1), 1821.Li, Z., Song, R., Nguyen, C., Zerlin, A., Karp, H., Naowamondhol, K., … & Heber, D. (2010). Pistachio nuts reduce triglycerides and body weight by comparison to refined carbohydrate snack in obese subjects on a 12-week weight loss program. Journal of the American College of Nutrition, 29(3), 198-203.Liu, L., Zubik, L., Collins, F. W., Marko, M., & Meydani, M. (2004). The antiatherogenic potential of oat phenolic compounds. Atherosclerosis, 175(1), 39-49.Meydani, M. (2009). Potential health benefits of avenanthramides of oats. Nutrition reviews, 67(12), 731-735.Moats, S., Suitor, C. W., Yaktine, A. L., & Murphy, S. P. (Eds.). (2011). Child and adult care food program: Aligning dietary guidance for all.Nie, L., Wise, M. L., Peterson, D. M., & Meydani, M. (2006). Avenanthramide, a polyphenol from oats, inhibits vascular smooth muscle cell proliferation and enhances nitric oxide production. Atherosclerosis, 186(2), 260-266.Rüfer, C. E., & Kulling, S. E. (2006). Antioxidant activity of isoflavones and their major metabolites using different in vitro assays. Journal of Agricultural and Food Chemistry, 54(8), 2926-2931.


Cara Tanam Pegaga yang Betul dan Mudah

Apakah cara tanam pegaga yang betul dan mudah? Artikel ini akan membincangkan dengan lengkap cara tanam pegaga, pembajaan pokok ini, penjagaan dan banyak lagi.

Pegaga merupakan sejenis ulam-ulaman yang menjadi kegemaran rakyat Malaysia kerana khasiat dan keenakannya yang tersendiri. Dari sudut kesihatan, pegaga mampu merawat pelbagai penyakit kronik dan kini menjadi salah satu ramuan dalam pembuatan produk kosmetik. Ianya dikenali sebagai Pennywort dalam bahasa Inggeris dan tergolong dalam keluarga Umbelliferae.

Tanaman ini sangat mudah didapati di kawasan berair seperti persisiran pantai dan tepi sungai kerana itulah habitat semula jadinya. Kecenderungan tanaman ini terhadap kelembapan menyebabkan ianya tumbuh dengan subur dan meliar pada kawasan berkelembapan tinggi. Disebabkan itu, ianya tidak mengundang sebarang masalah kritikal untuk ditanam secara kemersial.

Dengan penyelenggaraan yang sederhana, tanaman ini mampu hidup subur tanpa sebarang halangan, yang penting adalah memenuhi keperluan air sepenuhnya. Ianya boleh juga ditanam secara kecil-kecilan, untuk menampung keperluan dapur. Malahan dengan cara begitu, kita dapat melakukan penjimatan dari segi perbelanjaan dan pada masa yang sama, mencari pendapatan sampingan melalui penjualannya. Untuk mengusahakan tanaman ini, perlulah serba-serbi kita mempelajari tentang cara penanaman dan penjagaan tanaman ini.

Walaupun sedia tahu bahawa ianya tidak memerlukan penjagaan rapi, namun kita masih boleh meningkatkan produktivitinya dengan kaedah yang betul dan tepat. Melalui artikel ini, saya akan memberi penerangan yang jelas dan terperinci tentang cara penanaman pegaga.

Perbezaan dari setiap jenis pegaga sukar untuk dikenalpasti dengan mata kasar. Antara jenis-jenis pegaga tersebut adalah:

Dari segi jenis tanah, tanaman ini paling sesuai ditanam pada tanah loam berpasir serta mencapai pH sekitar 4.5-6.0. Keadaan tanah seperti yang dinyatakan, membolehkan tanaman tumbuh dengan subur kerana keasidan yang ideal serta saliran yang baik bagi pengudaraan dan pengairan dalam tanah.

Oleh itu, akar pegaga akan lebih mudah menjalar dan tumbuh dengan banyak. Keperluan pH tidak memainkan kritikal dari segi peratusan hidup pegaga. Pada pH neutral, ianya mampu tumbuh seperti biasa. Cuma tidak terlalu produktif penghasilannya. Untuk keperluan air pula, kawasan penanaman hendaklah menerima taburan hujan sekitar 2000-3000mm setahun.

Dengan keadaan cuaca di Malaysia yang hujan dan lembap sepanjang tahun, ianya adalah bersesuaian dengan keperluan tanaman ini. Namun begitu, tanaman ini perlu dikawal dari segi pencahayaan kerana tanpa kawalan pencahayaan, ianya akan menyebabkan tanaman cepat kering disebabkan terikan matahari. Sebaiknya, ianya ditanam di bawah kawasan teduh dan tidak menerima cahaya secara berlebihan bagi mengelakkan permasalahan yang mendatang.

Cara penyediaan anak benih pegaga yang paling umum adalah dengan menggunakan keratan batang. Batang yang sudah matang mempunyai akar boleh digunapakai untuk mendapatkan keratan tersebut. Perdu yang diperolehi hendaklah dipecahkan kepada beberapa bahagian bagi menghasilkan lebih banyak hasil pegaga. Kebiasaannya, setiap perdu akan dibahagikan kepada 8-10 anak pokok pada ukuran 6-10cm untuk penanaman.

Samada untuk menanam terus pada tanah ataupun dalam pasu adalah bergantung pada pilihan anda. Bagi penanaman di ladang secara komersial, tanah tersebut perlulah dipulihkan semula secara menyeluruh bagi mencapai keperluan ideal penanaman. Kerja-kerja pembersihan dan pembajakan adalah digalakkan bagi memulihkan semula struktur tanah. Penggunaan bajak putar dapat membantu proses penyediaan tanah dengan cekap.

Disamping memulihkan struktur tanah, anda boleh melanjutkan kerja penyediaan batas secara serentak dengan penggunaannya. Semasa penyediaan batas, pastikan anda mengetahui tentang penjarakan tanaman yang sesuai. Ukuran lebar batas yang disyorkan bagi tanaman ini adalah sekurang-kurangnya 1-1.2m. Manakala untuk penanaman dalam pasu dan bekas bersesuaian, sebaiknya menggunakan bekas yang panjang kerana tanaman ini jenis menjalar.

Dengan pasu atau bekas yang lebih besar dan panjang, pertumbuhan dan produktiviti pegaga lebih terjamin kerana akarnya tumbuh lebih bebas tanpa ruang yang terhad. Untuk penanaman seperti ini, memperolehi tanah seperti yang dinyatakan mungkin akan berlaku sedikit kesukaran dari segi pengenalpastian jenis tanah. Oleh itu, gunakan cara termudah iaitu penyediaan tanah campuran (3:2:1) sebagai media tanaman.

Langkah pertama, tanam anak benih pegaga yang telah disediakan pada jarak 20 x 20cm. Semasa penanaman, pastikan keratan yang digunakan ditanam tidak terlalu dalam. Dengan hanya meletakkan keratan dan menutupinya dengan sedikit tanah sudah mecukupi kerana tanaman menjalar. Kemudian, disiram dengan air secukupnya sehingga sedikit bertakung.

Baja organik berasaskan tahi ayam atau sebagainya adalah bersesuaian untuk aktiviti ini. Ianya lebih mudah didapati dan murah untuk dibeli. Namun begitu, adalah sebaiknya ditambah dengan baja asas NPK (15:15:15) bagi meningkatkan kesuburan tanah supaya tanaman lebih terjamin dari segi pertumbuhan. Waktu pembajaan adalah pada 3-4 minggu selepas penanaman pada kadar 10-15g sepokok.

Penyiraman adalah penting bagi tanaman ini. Tempoh kritikal yang perlu dipantau secara rapi adalah sewaktu 2 minggu selepas penanaman. Hal ini kerana dalam tempoh tersebut tanaman perlu diberi air secukupnya bagi memastikan keperluan tersebut terpenuhi. Sekiranya tidak dipantau dengan teliti, berkemungkinan tanaman akan menjadi kering dan mati pada peringkat awal. Selepas tamat tempoh tersebut, penyiraman boleh dikurangkan kepada 2-3 hari sekali sehingga ke peringkat penuaian.

Kawalan Rumpai, Penyakit dan Perosak

Untuk menangani pertumbuhan rumpai, terdapat beberapa pendekatan yang boleh digunakan. Dengan menggunakan tangan, rumpai yang tumbuh perlu dibuang untuk mengelakkan persaingan pada peringkat awal penanaman. Penggunaan racun rumpai tidak digalakkan semasa penanaman akan tetapi ianya masih relevan untuk digunakan sebelum memulakan penanaman.

Semburan racun pra-cambah sebelum penanaman dijalankan boleh melambatkan proses pertumbuhan rumpai pada batas. Dari segi penyakit, tanaman ini tidak terdedah kepada penyakit serius. Akan tetapi, masih perlu dipantau sekiranya berlaku musim kemarau yang boleh menyebabkan layu bakteria dan reput akar. Sekiranya perkara tersebut berlaku, pada kadar segera anda perlu membuang pokok yang telah dijangkiti.

Manakala dari segi perosak, tanaman ini sering diserang oleh lelompat daun dan lalat putih. Oleh itu, ianya perlu dikawal dengan semburan racun serangga secara berkala.

Selepas 3 bulan dari tempoh penanaman, pegaga yang telah matang sudah boleh dituai. Ianya sejenis tanaman rantun di mana ianya akan terus tumbuh semula walaupun dituai beberapa kali. Untuk mendapatkan tuaian seterusnya, hasilnya boleh dituai semula setelah 50-60 hari. Berdasarkan info rujukan, penuaian pegaga boleh dituai sebanyak 5 kali dalam setahun. Namun begitu, ianya semua adalah bergantung kepada keadaan dan cuaca. Hasil yang dituai boleh dijual di pasar serta boleh diproses menjadi produk hiliran yang lain.

Diharapkan artikel cara tanam pegaga ini dapat memberikan sedikit sebanyak cara untuk kita lakukan tanaman ini.

Artikel berkaitan: Khasiat Pegaga

Cara Tanam pokok lain yang anda perlu tahu:

Zainal, A.H. (2005). Manual teknologi penanaman pegaga. Serdang: MARDIAsyraf Azman (2016). Hijau Melangit. Blogspot.com. Diakses pada Januari 31, 2021.


Penciptaan Vaksin Covid-19 (Bhgn 1)

Saintis mencipta vaksin ‘Coronavirus disease 2019’ (COVID-19) untuk melindungi manusia dari dijangkiti virus ‘severe acute respiratory syndrome coronavirus-2’ (SARS-CoV-2) sebelum mereka terdedah kepada virus ini. Dengan kata lain, vaksin adalah bahan yang dapat membantu mencegah dan mengurangkan risiko seseorang daripada dijangkiti dan bukanlah untuk mengubati. Walaupun begitu, sebelum sesuatu vaksin ini dapat digunakan oleh manusia, ia mestilah diluluskan oleh ‘United States Food and Drug Administration’ (FDA).

Pengedaran vaksin di Malaysia juga mesti mendapat kelulusan Bahagian Regulatori Farmasi Negara (NPRA). Tujuannya ialah untuk memastikan vaksin ini adalah berkesan untuk mencegah individu sihat dari memperolehi penyakit berjangkit tersebut dan juga ‘selamat’ diambil. ‘Selamat’ disini bermaksud kesan sampingan vaksin ini tidak serius, ringan dan sembuh dengan segera.

Penghasilan vaksin terbahagi kepada dua peringkat, iaitu pertama ialah penerokaan atau penciptaan dan kedua ialah pembangunan vaksin yang terdiri dari ujian klinikal fasa 1 (20-100 individu), fasa 2 (100-300 individu) dan fasa klinikal 3 (300-3000 individu). Selepas ujian fasa klinikal 3, FDA akan membuat ulasan samada vaksin ini selamat dan berkesan untuk memasuki fasa klinikal 4 yang terdiri dari ribuan individu. Vaksin akan dipasarkan setelah berjaya melepasi fasa klinikal 4.

Tahukah anda bagaimana vaksin COVID-19 ini dicipta atau direka?

Untuk mencipta vaksin secara optimum dan rasional dalam masa yang singkat, saintis memerlukan beberapa maklumat. Pertama, fungsi protein yang membentuk struktur virus ini perlulah diketahui. Kedua, jujukan genom RNA (ribonucleic acid) virus SARS-CoV-2 yang mengkodkan protein-protein yang membentuk partikel virus ini juga perlu diketahui. SARS-CoV-2 protein spike (S) yang berada dipermukaan virus ini akan menambat pada protein ‘angiotensin converting enzyme-2 receptor’ (reseptor ACE2) yang berada dipermukaan sel manusia seterusnya menyebabkan jangkitan berlaku.

Kajian menunjukkan protein S SARS-CoV-2 menambat lebih kuat pada protein reseptor ACE2 yang berada pada permukaan sel manusia sebanyak 10-20 kali ganda berbanding protein spike SARS-CoV menambat pada reseptor yang sama. Bahagian pada protein S SARS-CoV-2 yang menambat pada protein reseptor ACE2 ini dikenali sebagai ‘tapak penambatan reseptor’ atau ‘receptor binding domain’. Penambatan yang kuat ini mungkin membantu virus ini untuk tersebar dengan lebih mudah dari satu individu ke satu individu yang lain.

Protein reseptor ACE2 ini banyak dijumpai dipermukaan sel dan tisu manusia berikut; paru-paru, jantung, pembuluh darah, buah pinggang, hati dan saluran gastrousus. Terdapat bukti yang menunjukkan protein reseptor ACE2 ini mungkin lebih banyak terdapat pada individu yang mempunyai penyakit diabetes, hipertensi dan jantung koronari.

Gambarajah dibawah ini menunjukkan struktur virus SARS-CoV-2 serta protein S dalam bentuk 3-dimensi dimana tapak penambatan reseptor virus Covid-19 menambat pada protein reseptor ACE2 sel manusia.

Sumber : The Conversation

Kenapa protein spike (S) ini menjadi tumpuan para saintis yang ingin mencipta vaksin terhadap COVID-19? Berdasarkan fakta dari kajian dan pengalaman menyelidiki virus SARS-CoV dan MERS-CoV, protein S ini dikategorikan sebagai molekul yang paling ideal untuk imunoterapi COVID19. Protein S ini adalah sangat imunogenik berbanding protein N, M, and E (gambarajah diatas). Imunogenik bermaksud sesuatu molekul yang dapat memicu imun respon sama ada melalui penghasilan antibodi oleh sel B limfosit atau pertahananan badan oleh sel T limfosit.

Contoh bahan yang imunogenik adalah virus, bakteria, molekul-molekul protein yang membentuk virus atau bakteria tersebut, berbagai mikrob lain atau racun yang dikeluarkan oleh mikrob tersebut. Tapak penambatan reseptor pada protein S ini dikenali sebagai antigen. Antigen ialah molekul yang dapat mendorong sel B limfosit untuk menghasilkan antibodi spesifik terhadap antigen ini. Antibodi spesifik ini akan mengikat pada antigen pada protein S virus SARS-CoV-2, seterusnya meneutralkan atau memusnahkan virus coronavirus ini.

Perbandingan protein S SARS-CoV-2 dengan SARS-CoV, MERS-CoV dapat dilakukan kerana ketiga-tiga protein S ini mempunyai peratusan keirasan yang tinggi. Tujuan perbandingan ini dilakukan adalah untuk mencari terapi pencegahan dan perubatan COVID-19. Kajian struktural antibodi dan protein S SARS-CoV dan MERS-CoV menunjukan perlekatan antibodi dengan protein S virus ini merencatkan perlekatan protein S ini dengan protein reseptor pada sel manusia.

Fakta ini menunjukkan antibodi yang terhasil sebagai respon terhadap protein S ini dapat menghalang virus ini dari menjangkiti sel manusia. Antibodi yang terhasil dari respon molekul tapak penambatan reseptor protein S SARS-CoV didapati bertindakbalas dengan tapak penambatan reseptor protein S SAR-CoV-2. Antiserum yang diperolehi dari respon tapak penambatan reseptor protein SARS-CoV juga didapati dapat meneutralkan atau memusnahkan virus SARS-CoV-2. Antiserum ialah darah yang mengandungi antibodi spesifik terhadap sesuatu molekul antigen. Fakta-fakta ini menambahkan keyakinan saintis untuk membangunkan bahagian tapak penambatan reseptor protein S SARS-CoV-2 sebagai vaksin yang dapat mencegah COVID-19.

Sel Memori – Imun sistem

Untuk kita memahami bagaimana vaksin dapat mencegah penyakit berjangkit dari menjangkiti diri kita, kita perlulah mengenali apakah sel memori ini terlebih dahulu. Imun sistem badan kita mempunyai beberapa sistem pertahanan badan yang dapat melindungi badan kita dari dijangkiti kuman.

Darah mengandungi sel-sel pertahanan badan yang terdiri daripada sel makrofaj, sel B limfosit dan sel T limfosit. Sel makrofaj ini berfungsi untuk menelan kuman dan menghadamkan kuman. Kuman yang terhadam ini dikenali sebagai antigen dan akan meransangkan penghasilan antibodi spesifik untuk penyakit ini. Antibodi spesifik yang dihasilkan oleh sel B limfosit ini akan menambat pada kuman dan memusnahkan kuman ini. Sel T limfosit pula berfungsi untuk menyerang sel-sel yang telah dijangkiti oleh kuman ini.

Secara amnya, badan kita memerlukan beberapa hari untuk merangsangkan imun sistem ini apabila dijangkiti oleh kuman. Setelah jangkitan pertama, sistem pertahanan tubuh akan mengingati cara melindungi tubuh dari penyakit ini. Tubuh kita akan menyimpan beberapa sel T limfosit dan sel B limfosit yang dipanggil sel memori. Sel T memori mengandungi maklumat mengenai antigen tertentu dan tetap berada di dalam plasma darah walaupun jangkitan telah lama berlaku.

Sel T memori ini akan dirangsangkan penghasilannya apabila tubuh kita dijangkiti sekali lagi dengan kuman yang sama. Apabila molekul antigen pada kuman ini dikenal pasti, sel B memori pula akan menghasilkan antibodi untuk menyerang dan memusnahkan kuman ini.

Vaksin membantu sistem imun kita untuk bertindak lebih efektif bagi melawan jangkitan kuman tertentu. Apabila vaksin untuk penyakit tertentu diberikan kepada kita, sistem imun badan akan mengenali molekul vaksin ini sebagai kuman yang menyebabkan penyakit ini dan akan merangsangkan sistem imun kita seperti yang dibincangkan diatas.

Kemudian, tubuh kita akan menyimpan beberapa sel T limfosit memori dan sel B limfosit memori terhadap kuman ini. Tujuannya ialah untuk mengingati cara bagaimana hendak melawan kuman ini sekirannya kita terdedah dan dijangkiti oleh kuman ini sekaligus menyelamatkan kita dari memperolehi penyakit yang disebabkan oleh kuman ini.

Persoalannya, adakah sel T memori dan sel B memori ini kekal selamanya didalam badan kita? Jika kekal, maka berdasarkan kepada teori, kita tidak perlu divaksin berkali-kali untuk mendapat perlindungan terhadap penyakit tertentu. Hasil penyelidikan yang telah dijalankan menunjukkan sel memori akan mati atau dalam bahasa saintifik, ia akan mengalami ‘apoptosis (cell death) selepas tempoh masa tertentu. Kajian mengenai sel memori ini masih aktif dilakukan oleh saintis kerana tidak banyak yang diketahui mengenai sifat sel-sel memori ini.

Buat masa sekarang, saintis masih tidak mengetahui samada imun respon (sel T dan antibodi) yang dihasilkan akibat suntikan vaksin COVID-19 akan kekal dalam tubuh manusia selamanya atau hanya dalam tempoh tertentu. Kajian pengawasan atau ‘surveillance study’ jangka masa panjang akan memberi jawapan kepada persoalan ini. Walau bagaimanapun, hasil kajian menunjukkan antibodi dalam tubuh manusia yang dijangkiti virus COVID-19 hanya kekal dari beberapa bulan ke beberapa tahun (lihat rencana penulis tentang imuniti kelompok).

Keberkesanan vaksin (Vaccine Effectiveness) vs Efikasi (Efficacy)

Jenis-jenis vaksin COVID-19 yang penulis akan ceritakan pada bahagian 2 mempunyai keberkesanan vaksin yang berbeza-beza diantara 70-95%. Apakah yang dimaksudkan dengan keberkesanan vaksin (vaksin effectiveness)? Adakah vaksin yang mempunyai keberkesanan 95% lebih baik dari vaksin yang mempunyai keberkesanan 70%?

Secara amnya, keberkesanan dan efikasi (efficacy) sesuatu ubat atau vaksin ialah keupayaan ubat atau vaksin tersebut untuk melawan atau mencegah penyakit, tetapi sebenarnya kedua-duanya menggunakan kaedah pengukuran yang melibatkan dua persekitaran berbeza. Efikasi yang diukur dalam fasa ujian klinikal mencerminkan atau menjadi unjuran keberkesanan vaksin tersebut dalam dunia sebenar, tetapi kadang-kadang mungkin juga tidak.

Sebagai contoh, vaksin yang mempunyai efikasi 90% dalam fasa ujian klinikal bermaksud terdapat 90% pengurangan kes penyakit tersebut dikalangan individu yang diberikan vaksin berbanding yang tidak divaksin atau diberikan ‘placebo’.

‘Placebo’ ialah bahan yang tidak memberi kesan terapeutik dan diguna dalam ujian klinikal untuk dibandingkan dengan vaksin yang dicipta. Efikasi ialah ukuran yang diperolehi hasil daripada ujikaji klinikal dimana persekitarannya adalah terkawal. Disebabkan itu efikasi tidak selalu mencerminkan keberkesanan dalam dunia yang sebenar.

Ujian klinikal dicipta dengan amat teliti dimana selalunya sukarelawan yang mengambil vaksin tersebut tidak mempunyai masalah kesihatan atau mengambil ubat dan sebarang kesan sampingan akan dipantau dengan teliti. Kategori umur yang merangkumi sesuatu populasi juga akan diambil kira semasa ujian fasa klinikal ini dilakukan. Didalam kes penyakit COVID-19, adalah mustahak untuk memastikan sukarelawan ini tidak terjangkit dengan virus ini sebelum disuntik. Ini adalah kerana jika virus telah ada didalam badan sukarelawan, jangkitan tetap akan berlaku dan ini akan mengurangkan efikasi vaksin tersebut.

Sekarang kita lihat pula bagaimana keberkesanan vaksin diukur. Keberkesanan vaksin yang sebenar diukur setelah satu populasi divaksin. Ini dilakukan selepas semua fasa klinikal telah selesai.  Didalam satu populasi yang divaksin, mungkin terdapat individu yang tidak sihat dan mengambil ubat disebabkan sakit kronik, umur yang pelbagai serta bagaimana vaksin disimpan dan disuntik setiap hari pada individu juga mempengaruhi keberkesanan sesuatu vaksin untuk mencegah penyakit.

Sebagai contoh, jika individu tersebut telah dijangkiti virus sebelum disuntik vaksin, kemungkinan dia tetap akan mendapat penyakit tersebut apabila divaksin. Keberkesanan vaksin dapat dilihat hasil dari kajian ‘surveillance data’ atau data pengawasan imunisasi berdasarkan pemerhatian jangka panjang. Faktor-faktor yang mempengaruhi keberkesanan vaksin satu populasi dalam sesebuah negara adalah diantaranya seperti berikut; berapa ramai yang menerima vaksin, bangsa, pola kesihatan individu yang mengambilnya, samada mengambil ubat untuk penyakit tertentu dan juga kumpulan umur.

Bagaimana Pfizer/BioNTech menetapkan vaksin mereka mempunyai keberkesanan 90%?

Menurut siaran akbar Pfizer/BioNTech dan berita di “The British Medical Journal”  pada 9 November 2020, vaksin Pfizer/BioNTech mungkin lebih dari 90% efektif dalam mencegah COVID-19 pada sukarelawan yang telah dipastikan tidak dijangkiti virus COVID-19 sebelum memasuki ujian klinikal fasa 3. Kumpulan penyelidik mereka menganalisa keputusan ujian klinikal ini dan mendapati 94 orang dijangkiti virus COVID-19 setelah mendapat suntikan dos kedua.

Kajian klinikal fasa 3 yang bermula pada bulan Julai 2020 ini mempunyai sebanyak 44,000 sukarelawan dan sebanyak 39 000 individu telah memperolehi dos vaksin mRNA kedua atau ‘placebo’ sehingga 8 November 2020. Kadar efikasi vaksin ini adalah lebih daripada 90% dalam individu yang divaksin selepas hari ke tujuh mendapat suntikan dos kedua. Ini menunjukkan perlindungan maksimum dicapai 28 hari selepas disuntik dengan dos pertama. Vaksin Pfizer/BioNTech ini diambil dalam dua dos suntikan dengan jarak masa 21 hari. Walau bagaimanapun, sehingga penulis membuat rencana ini, artikel mengenai kaedah ujikaji dan keputusan data klinikal fasa 3 masih belum diterbitkan.

Namun, vaksin yang dicipta tidak semestinya memerlukan keberkesanan yang sangat tinggi atau 100%. Sebagai contoh, influenza vaksin hanya mempunyai keberkesanan diantara 40%-60% tetapi masih dapat menyelamatkan beribu-ribu manusia setiap tahun. Sebagai seorang yang beragama Islam, penulis percaya sebagai manusia kita mempunyai pengetahuan yang terbatas, tetapi kita boleh berusaha dan buat yang termampu untuk kebaikan manusia didunia dan selebihnya DOA serta tawakal.

SARS-CoV-2 SPIKE PROTEIN: an optimal immunological target for vaccines  – Translational MedicineImunisasi: Fakta dan Kemusyikilan – MyhealthDrug Development Process: Clinical Research – FDAWhat does 90 Percent Effective Mean for Pfizers Covid-19 vaccines – QuartsWhat Difference Between Efficacy and Effectiveness ?- GaviThe role of apoptosis in the development and function of T lymphocytes. Cell Res. 2005 Oct;15(10):749-69. doi: 10.1038/sj.cr.7290345Memory Functions and Death Proneness in Three CD4+CD45RO+ Human T Cell Subsets. J Immunol July 1, 2002, 169 (1) 39-48; https://doi.org/10.4049/jimmunol.169.1.39


Sakit Dada: Punca, Simptom dan Rawatan

Sakit dada merupakan antara sebab utama ramai pesakit hadir ke klinik ataupun jabatan kecemasan di hospital. Sakit dada mempunyai pelbagai karakter dari segi kualiti, kekuatan, tempoh masa dan lokasi.

Ia mungkin disifatkan sebagai sakit mencucuk ataupun sakit berdenyut. Ia mungkin menandakan masalah jantung yang serius namun terdapat banyak lagi punca yang tidak membahayakan nyawa.

Terdapat beberapa punca sakit dada. Punca-punca tersebut bergantung kepada organ mana yang terlibat

Serangan jantung disebabkan saluran darah jantung tersumbat
Pericarditis iaitu radang lapisan permukaan melitupi jantung
Myocarditis iaitu radang pada otot jantung
Cardiomyopathy iaitu masalah pada otot jantung
Masalah saluran darah utama seperti koyakan pada aorta

Punca dari saluran pemakanan

Masalah asid refluks atau pedih ulu hati
Masalah esofagus seperti kesukaran menelan
Batu dalam pundi hempedu
Radang pankreas atau pundi hempedu

Punca dari saluran pernafasan

Jangkitan kuman pada paru paru
Pneumothorax iaitu udara terperangkap dalam ruangan thoraks
Darah beku pada saluran darah paru paru

Punca dari tulang ataupun otot sekitar dada

Patah atau lebam pada tulang rusuk
Otot terseliuh

Simptom yang terhasil juga berkait dengan penyakit yang menyebabkan sakit dada tersebut. Sebagai contoh

Simptom Sakit Dada Berpunca dari Jantung

Rasa menekan pada dada
Sakit pada rahang dan tangan kiri
Lesu
Pening
Sukar bernafas
Loya dan muntah
Berpeluh peluh

Simptom berkaitan saluran pemakanan, pernafasan dan lain lain

Rasa masam dalam mulut
Sakit ketika makan atau menelan
Kesukaran menelan
Sakit Ketika menarik nafas atau batuk
Demam
Hidung tersumbat, batuk
Sesak Nafas

Bila anda perlu berjumpa doktor?

Tanda sakit dada yang mungkin memerlukan perhatian segera adalah seperti:

Rasa berat dan menekan pada tulang rusuk
Sakit yang merebak ke rahang, tangan kiri
Celaru, sukar bernafas dan berdebar debar

Doktor akan mula dengan bertanya dengan lebih lanjut mengenai sakit dada anda serta simptom simptom penting yang lain. Doktor juga akan memerlukan maklumat mengenai sejarah kesihatan anda dan keluarga. Setelah mendapat klu, doktor akan menjalankan ujian pemeriksaan pada badan anda bagi mengenal pasti tanda tanda yang dapat membantu doktor mencari punca kepada masalah ini.

Setelah itu, terdapat beberapa ujian yang mungkin diperlukan oleh doktor bagi mengenal pasti serta mengetepikan punca-punca yang lain. Ujian tersebut termasuk:

Ujian elektrokardiogram atau EKG bagi memeriksa sekiranya terdapat gangguanpad aktiviti arus elektrik dalam jantung
Ujian darah berkaitan seperti enzim otot jantung bagi memberi klu awal tentang kerosakan otot jantung yang boleh terjadi daripada sakit jantung
Ujian X Ray bagi memeriksa struktur jantung, paru paru dan salur darah utama serta tulang rusuk
Ujian ekokardiogram iaitu ujian yang menggunakan gelombang bunyi memeriksa struktur dinding jantung, injap dan pergerakan otot jantung
Ujian MRI bagi melihat kerosakan pada otot jantung dan saluran aorta
Ujian angiogram bagi meneliti struktur dan keadaan salur darah utama jantung

Setelah mengenal pasti punca kepada sakit dada anda, doktor akan bertindak untuk merawat keadaan tersebut. Rawatan akan bergantung kepada punca dan tahap sakit dada anda. Rawatan mungkin terdiri daripada ubatan, prosedur ringkas dan pembedahan.

Sesetengah keadaan juga mungkin memerlukan ujian dan pantauan yang lebih lanjut di dalam wad.

Rawatan bagi sakit dada yang berpunca dari jantung termasuk:

Ubatan seperti nitroglycerin bagi membuka saluran darah yang sempit
Ubat aspirin iaitu pencair darah dan menghalang ketulan darah beku
Prosedur memasukkan stent besi ataupun belon ke dalam saluran darah tersumbat

Rawatan bagi sakit dada yang tidak berpunca dari jantung pula adalah:

Ubat antibiotik bagi jangkitan paru paru
Ubat gastrik bagi pedih ulu hati dan refluks
Rawatan bagi tulang rusuk patah atau lebam

Selain daripada itu, anda juga disarankan untuk mengamalkan gaya hidup sihat dan aktif serta berhenti merokok bagi mengurangkan risiko mendapat sakit dada kerana serangan jantung.

Selain itu, bagi masalah refluks dan pedih ulu hati, elakkan dari mengambil makanan pedas dan kafein dan banyakkan pengambilan sayur sayuran hijau seperti brokoli dan buahan bagi mengelakkan masalah pencernaan.

Bahr RD. (n.d.). Navigating the EHAC course. (n.d.).dha.acc.org/intro.html
Bhuiya FA, et al. (2010). Emergency department visits for chest pain and abdominal pain: United States, 1999 – 2008.
Coronary artery disease symptoms. (2019). Cleve Land Clinic


Pendarahan Otak: Punca, Simptom dan Rawatan

Apakah punca kepada pendarahan otak dan tanda-tandanya? Artikel ini akan membincangkan pendarahan otak dari sudut punca, simptom, rawatan dan banyak lagi.

Dalam istilah perubatan, pendarahan otak dikenali sebagai pendarahan intrakranial. Ia merupakan keadaan kecemasan yang memerlukan rawatan segera.

Secara anatomi, tempurung kepala berfungsi untuk melindungi otak. Otak pula mempunyai 3 lapisan dalam yang utama iaitu:

Pia mater (lapisan dalam)Arachnoid mater(lapisan tengah)Dura mater (lapisan luar)

Ketiga-tiga lapisan ini mempunyai peranan sebagai perlindungan kepada otak. Pendarahan otak berlaku apabila terdapat kecederaan di kepala ataupun tekanan darah yang terlalu tinggi hingga memecahkan saluran darah di bahagian otak. Saluran darah yang pecah ini disebut sebagai strok berdarah.

Penekanan struktur otak oleh darah berlebihan ini akan mengakibatkan oksigen tidak dapat mengalir ke otak dan menyebabkan otak membengkak (cerebral edema).

Selain itu, darah yang terkumpul di bahagian otak juga boleh menjadi beku (hematoma). Jika tidak dirawat dengan cepat, ia boleh menyebabkan kematian.

Terdapat 3 jenis utama lokasi pendarahan otak, bergantung kepada lapisan otak yang terlibat.

Pendarahan epidural(extradural): Pendarahan antara tempurung kepala dan lapisan dura materPendarahan subdural: Pendarahan antara dura mater dan  arachnoid materPendarahan subarachnoid: Pendarahan antara membran arachnoid dan pia mater

Beberapa faktor boleh menyebabkan pendarahan otak termasuklah:

1. Kecederaan di bahagian kepala

Kecederaan adalah penyebab yang paling biasa bagi mereka yang berumur kurang dari 50 tahun.

2. Aneurysm (dinding saluran darah di otak yang lemah)

Dinding saluran darah yang lemah boleh membengkak dan pecah sehingga menyebabkan pendarahan otak.

3. Tekanan darah yang terlalu tinggi

Tekanan darah tinggi kronik yang tidak dirawat boleh melemahkan saluran darah dan meningkatkan risiko saluran darah pecah.

4. Anomali saluran darah

(Arteriovenous Malformations) kelemahan pada saluran darah di dalam dan di sekitar otak boleh muncul semasa lahir dan di diagnos hanya jika simptom timbul.

5. Penyakit darah (bleeding disorders)

Hemofilia dan Sickle cell anemia sama-sama menyumbang kepada penurunan kadar platelet darah yang boleh menyebabkan pembekuan darah.

Hati yang gagal tidak dapat mengeluarkan faktor pembekuan yang mencukupi bagi membantu darah untuk membeku. Kekurangan faktor pebekuan ini menyebabkan pendarahan berlaku dengan lebih mudah berbanding normal.

Pendarahan disebabkan oleh kanser otak jarang berlaku, tetapi risiko untuk berlaku pendarahan masih ada.

8. Pengambilan ubat terlarang seperti dadah

Pendarahan otak boleh menyebabkan pelbagai simptom yang berbeza. Tanda yang paling biasa adalah seperti:

Kaki, tangan dan muka rasa kesemutan, lemah, kebas atau lumpuh secara tiba-tiba.Rasa ini yang berlaku pada satu belah bahagian sama ada kiri atau kanan

Sakit kepala secara tiba-tiba dan terukLoya atau muntahSukar menelanPerubahan dalam penglihatanHilang keseimbangan atau koordinasiKeliru atau sukar untuk memahami pertuturanSukar bercakap atau ucapan menjadi tidak jelasLesuTidak sedarkan diriSawan

Penyakit lain yang berkaitan

Perlu di ingat bahawa simptom-simptom di atas juga boleh berlaku disebabkan oleh keadaan selain pendarahan otak seperti:

MigrainTransient Ischemic Attact (mini strok)Strok iskemiaKanser otakMeningitisNanah otak (brain abscess)Cerebral venous thrombosisHypoglycemia (kekurangan gula dalam darah)

Ujian utama bagi mengesahkan pendarahan otak adalah melalui ujian pengimejan. Ia juga membantu untuk mengenal pasti lokasi tepat pendarahan di otak. Contoh ujian ialah:

CT Scan atau MRILumbar puncture iaitu pengambilan air tulang belakang. Ujian ini dilakukan untuk mengenal pasti organisma yang menyebabkan jangkitan kuman di bahagian otak. Selain itu, ia juga berfungsi untuk melihat sebarang sel tidak normal yang mungkin menyebabkan simptom sama seperti pendarahan otak.Cerebrum angiography iaitu penggunaan X-ray dan bahan kontras untuk melihat struktur saluran darah yang tidak normal di dalam otak.

Pesakit yang mengalami pendarahan otak akan dipantau dengan teliti. Rawatan awal termasuklah menstabilkan tekanan darah serta pernafasan. Mesin bantuan pernafasan (ventilator) diperlukan bagi memastikan oksigen yang cukup untuk dibekalkan ke otak dan organ lain.

Pendarahan menyebabkan tekanan dalam otak menjadi tinggi. Oleh itu, pembedahan untuk mengeluarkan darah daripada otak dapat membantu mengatasi masalah ini. Pakar bedah akan membuka sebahagian kecil tempurung kepala bagi mengeluarkan darah tersebut. Jika terdapat darah beku, doktor mugkin akan membuat lubang yang lebih besar atau mengeluarkan sebahagian tempurung kepala untuk menurun tekanan.

Ubat-ubatan berikut mungkin diperlukan:

Steroid untuk mengurangkan radang di bahagian otakAntikoagulan untuk mengurangkan pembekuan darahUbat anti sawanUbat yang mengatasi kesan ubat pencair darah

Rehabilitasi membantu pesakit menyesuaikan diri dengan kehidupan selepas mengalami pendarahan otak. Antara terapi rehabilitasi ialah seperti:

Tujuan terapi fizikal adalah agar pesakit dapat mempelajari aktiviti sederhana seperti berjalan, duduk, berdiri, baring, dan proses beralih dari satu jenis pergerakan ke pergerakan yang lain.

Teknik ini mendorong pesakit untuk bercakap menggunakan bahasa isyarat sebagai alat komunikasi utama mereka. Hasil kajian menunjukkan bahawa kemahiran berbahasa di kalangan pesakit ini meningkat kepada 85% selepas menjalani terapi pertuturan intensif, dan peningkatan tersebut berterusan selama enam bulan.

Terapi ini membantu pesakit meningkatkan kemampuan mereka untuk melakukan tugas harian seperti mandi, berpakaian, makan, memasak, berdandan serta memandu.

Perubahan gaya hidup untuk menghadkan risiko pendarahan lain seperti:Mengamalkan diet sihatAktif bersenamKurangkan berat badanBerhenti merokokBerhenti mengambil minuman alkohol

Sebilangan besar pesakit yang mempunyai pendarahan otak boleh sembuh sekiranya rawatan awal diberikan. Namun, mereka mungkin memerlukan terapi jangka panjang untuk mendapatkan kembali kemampuan berjalan, bercakap, dan menyelesaikan tugas harian yang lain.  Sekiranya rawatan tidak diberikan dengan segera, pesakit boleh mendapat komplikasi pendarahan otak seperti:

LumpuhHilang penglihatanKurang keupayaan untuk bercakap atau memahami percakapanKekeliruan atau hilang ingatanKemurunganKematian

Antara tips pencegahan bagi mengelakkan trauma atau pendarahan di otak termasuklah:

Memakai topi keledar dan tali pinggang semasa menggunakan kenderaanMengamalkan gaya hidup sihat seperti makan makanan rendah lemak supaya lemak tidak tersumbat di saluran darahAmbil ubat darah tinggi sekiranya anda mempunyai penyakit tekanan darah tinggiBagi pesakit diabetes, pastikan tahap gula dalam darah terkawal

Caceres, J. A., & Goldstein, J. N. (2012). Intracranial hemorrhage. Emergency medicine clinics of North America, 30(3), 771–794. An, S. J., Kim, T. J., & Yoon, B. W. (2017). Epidemiology, Risk Factors, and Clinical Features of Intracerebral Hemorrhage: An Update. Journal of stroke, 19(1), 3–10. Felman, A. (2019, July 12). Brain hemorrhage: Causes, symptoms, and treatments (H. Moawad MD, Ed.). Retrieved January 30, 2021, from Medical News TodayDanette C. Taylor, D. (2019, September 10). Brain Hemorrhage Symptoms, Treatment, Causes & Survival Rates. Retrieved January 30, 2021, from Medicine.netCarey, E. (2018, December 07). Intracranial Hemorrhages: Types, Risk Factors, and Symptoms. Retrieved January 30, 2021, from Healthline